text:
betegseg - sertesinfluenza-2163 - hir3.hu
Előzetes letartóztatásba helyezték a VII. kerület polgármesterét
Előzetes letartóztatásba helyezte a bíróság csütörtökön Hunvald Györgyöt, a VII. kerület szocialista polgármesterét - közölte Fazekas Géza, a Központi Nyomozó Főügyészség szóvivője. Az eljáró bíró úgy ítélte meg: megalapozott a gyanú, hogy Hunvald György 7 rendbeli csalást követett el és további 2 rendbeli csalást kísérelt meg - mondta a szóvivő. Mint hozzátette: a polgármestert azért helyezték előzetes letartóztatásba, mert fennáll a veszélye annak, hogy a gyanúsított a büntetőeljárást meghiúsítja, például okiratok eltűntetésével, tanúk befolyásolásával.
2009.02.12. 12:40
Gyurcsány: az ország többet vár a rendőrségtől
A miniszterelnök szerint az ország többet vár a rendőrségtől, mint korábban, de arra is készen áll, hogy többet adjon, mint korábban - jelentette ki Gyurcsány Ferenc miniszterelnök a rendőrség évértékelő és feladatszabó értekezletén csütörtökön Budapesten. A miniszterelnök azt mondta: Magyarországon most mindenkinek az az érdeke, hogy "a mainál erősebb, büszkébb, magabiztosabb, cselekvőképesebb, megbecsültebb rendőrsége legyen az országnak". Draskovics Tibor igazságügyi és rendészeti miniszter úgy fogalmazott: senki senkit nem félemlíthet meg, legyen akár magyarnak nevezett gárdista, akár romának nevezett bárki.
2009.02.12. 12:12
A Beckham-ügy megoldására péntekig adott határidőt az MLS
Az amerikai profi futballbajnokság irányítói péntekben szabták meg a végső határidőt arra, hogy a Los Angeles Galaxy és az AC Milan megegyezzen a jelenleg az olasz élcsapatnál kölcsönjátékosként futballozó David Beckham - az olaszok és az angol focista részéről - tartósra tervezett átigazolása ügyében. A Major League Soccer (MLS) "díszjátékosa" eredendően március 9-ig maradhatna Milánóban, csakhogy az angol labdarúgó menet közben, az eddig felettébb jól sikerült itáliai vendégszereplés hatására meggondolta magát, s immár hosszabb időre szeretne átszerződni a taljánokhoz. Már csak azért is, mert így szem előtt van, azaz az angol válogatott amúgy olasz szövetségi kapitánya, Fabio Capello is jobban számolhat vele.
2009.02.12. 10:58
Gyurcsány: patrióta gazdaságpolitika kell
A kormány meghirdetendő új gazdaságpolitikája patrióta jellegű lesz, az ország önfinanszírozó képességére épül, s az újraelosztás szűkítését, a vállalkozások terheinek csökkentését célozza - mondta Gyurcsány Ferenc miniszterelnök csütörtökön egy pénzügyi konferencián Budapesten. Az elmúlt 10-15 év magyar gazdaságpolitikája a külföldi forrásokra és technológiákra épült, az új magyar gazdaságpolitikát inkább a belső forrásokra, a munkára kell alapozni - jelentette ki a miniszterelnök a Befektetési Alapkezelők és Vagyonkezelők Magyarországi Szövetsége (BAMOSZ) és a DEMOS Alapítvány rendezvényén.
2009.02.12. 10:39
A gének robbanása választotta szét az embert és a nagymajmokat
A nagymajmok és az ember közös ősénél mintegy 10 millió éve lezajlott hirtelen genetikai változás okozhatta a főemlősrokonok közti szakadást - jelentették be amerikai kutatók a Nature tudományos magazin szerdai számában. Mielőtt a főemlősök családfája ágakra szakadt, genetikai állományuk viszonylag stabil volt. Majd hirtelen felgyorsult annak a területnek a változása, amelyben a DNS-szakaszok kódmásolata készül, ez felelhet az evolúciós törésért. A robbanásszerű változás nem klasszikus mutáció volt, hanem az úgynevezett kópiaszám-változás, amikor bizonyos DNS-darabok többször megismétlődnek a molekulában, törlődnek vagy éppenséggel megfordulnak.
2009.02.12. 10:37
Toller László jogerősen is cselekvőképtelen
Cselekvőképességet kizáró gondnokság alá kerül Toller László, fellebbezés hiányában ugyanis csütörtökön jogerőssé vált a Szigetvári Városi Bíróság erre irányuló korábbi, elsőfokú határozata - közölte a Baranya Megyei Bíróság szóvivője. Hajdú István bíró elmondta: a politikust képviselő ügygondnok jelezte a bíróságnak, hogy határidőig nem fellebbezett a január 21-ei döntés ellen. A törvény értelmében Toller László pénteken elveszíti választójogát, és ezzel együtt parlamenti mandátumát. Ez azt jelenti, hogy Baranya 3. számú országgyűlési választókörzetében négy hónapon belül időközi választást kell kiírni.
2009.02.12. 10:30
Meredeken gyengül a forint a térség devizáival együtt
A bankközi devizapiacon gyengülni kezdett a forint, 10 órakor az euró megközelítette a 299 forintot, a reggeli 295,50/65 forint és az előző nap délutáni 295,40/60 forint után. A forint a térségbeli devizák mozgását követi, amelyek az euró hirtelen gyengülésével és az európai tőzsdék negatív nyitásával párhuzamosan esni kezdtek. Az eurót a reggeli 1,293 dollár körüli nyitást követően már 1,286 dolláron jegyzik a nemzetközi devizapiacokon. A zloty árfolyama több mint egy százalékkal, a cseh koronáé fél százalékkal esett. A dollár a budapesti bankközi piacon 232 forint, szemben a csütörtök reggeli 228,65/80, illetve a szerda délutáni 229,15/30 forinttal.
2009.02.12. 10:19
Részben Pakisztánban készítették elő a mumbai terrortámadást
Iszlámábád elismerte csütörtökön, hogy részben Pakisztánban készítették elő az indiai Mumbai (Bombay) belvárosa ellen intézett múlt novemberi terrortámadást, amelynek 179 ember esett halálos áldozatául. Rehman Malik, a pakisztáni miniszterelnök belügyi tanácsadója tett ilyen értelmű nyilatkozatot iszlámábádi sajtótájékoztatóján. Ez az első eset, hogy egy pakisztáni hivatalos személy elismerte: a támadások végrehajtására szervezett összeesküvés valamilyen formában Pakisztán területéről indulhatott ki. Az indiai hatóságok szerint az elkövetők mind pakisztáni állampolgárok voltak, és pakisztáni területen készítették elő a terrorakciót.
2009.02.12. 10:14
Veszélyben 800 munkahely Hajdú-Biharban
Miközben tavaly egész évben 1.802 dolgozó csoportos leépítésének a szándékát jelentették be a munkaügyi központnak hajdú-bihari munkáltatók, az idén már eddig 802-re vonatkozóan tettek hasonló tartalmú bejelentést a cégek - írta csütörtökön a Hajdú-bihari Napló. A lap szerint a megyében tavaly az előrejelzett 1.802-ből 1.039 fő elbocsátását az utolsó negyedévben jelentették be a munkáltatók. Ez pedig egyértelműen arra utal, hogy októbertől a megyét is elérte a nemzetközi gazdasági válság szele - olvasható a Hajdú-bihari Naplóban.
2009.02.12. 09:56
EBESZ-főbiztos: megoldhatóak a magyar-szlovák problémák
Megoldhatóak a magyar-szlovák viszonyban kialakult problémák - mondta Knut Vollebaek, az Európai Biztonsági és Együttműködési Szervezet (EBESZ) kisebbségügyi főbiztosa Budapesten, azt követően, hogy tárgyalt az Országgyűlés elnökével. Biztos vagyok abban, hogy a problémákat meg lehet oldani, és pozitív fejlemények lehetnek a magyar-szlovák kétoldalú viszonyban - hangsúlyozta Knut Vollebaek. A problémák megoldását számos intézmény is segítheti, hiszen Magyarország és Szlovákia is tagja például az Európai Uniónak és a NATO-nak is - mutatott rá.
2009.02.12. 09:52
Szív alakú száj a divat
A szív alakú száj a divat a húsos és a túlságosan vastag ajkak helyett. Néhány olasz plasztikai sebész véleménye szerint a szív alakú ajkak a legcsábítóbbak. Apró és nem maradandó beavatkozásra van csupán szükség ahhoz, hogy egy nőnek olyan ajkat varázsoljanak, mint amilyen a gésáknak van, akik a legtöbb férfi számára a csábítás és az erotika csúcsát jelentik - magyarázta Giulio Basoccu plasztikai sebész, a római La Sapienza Egyetem tanára. Az eredmény eléréséhez csak a felső ajkat kell átformálni, egy felszívódó anyag bevitelével kicsit megemelni az úgy nevezett Cupido-íveket.
2009.02.12. 07:54
Megfejtették a neandervölgyi genetikai állományát
Több százezer évig élt egymás mellett a mai ember és a neandervölgyi, amely csupán harmincezer éve tűnt el a Föld színéről. Valószínűleg nem nagyon tűrték el egymást, hiszen az erőteljes testalkatú Homo neanderthalensis és a törékenyebb Homo sapiens táplálékkonkurensek voltak. Most megtudhatjuk, mi volt közös bennük, ugyanis a neandervölgyi ember teljes genetikai állományát megfejtette Svante Pääbo, a lipcsei Max Planck Evolúciós Antropológiai Intézet kutatója és csapata. A szekvenált DNS egy 38 000 éves, Horvátországban előkerült neandervölgyicsontból származik. Megfejtése nehézkes volt, mivel az általában hárommilliárd betűből - nukleotidból - álló DNS az évezredek során apró, csupán mintegy 50 építőelemből álló darabkákra töredezett szét.
2009.02.12. 07:49
F1: Alonso és Hamilton szemtől szemben Jerezben
Lewis Hamilton, a McLaren-Mercedes brit pilótája és a spanyol Fernando Alonso (Renault) is részt vesz a Forma-1-es csapatok csütörtöki tesztelésén, a jerezi pályán. A világbajnoki címvédő Hamilton és volt csapattársa először találkozik a pályán a szigetországi pilóta vb-diadala óta. A kétszeres vb-győztes Alonso az idei szezonra tervezett R29-es gépet teszteli, Hamilton pedig az új MP4-24-gyel gyakorol. Az ötnapos tesztsorozat pénteken fejeződik be, az autós gyorsasági világbajnokság március 29-én, az Ausztrál Nagydíjjal rajtol.
2009.02.12. 07:34
Börtönpriccsper: kártérítés dohos matracért
Kártérítési pert nyert dohos és büdös matraca okán egy rab az Egyesült Államokban, ám örömébe ürüm vegyül, mert a bíró megkurtította az összeget. A 29 éves milwaukee-i férfi priccsén a matrac - állítása szerint - állandóan nedves volt, mert közel feküdt a zuhanyzóhoz. Emiatt a fekhely penészessé, dohossá és kellemetlen szagúvá vált. Hiába panaszkodott a börtönnek, nem vették komolyan, ezért beperelte. Nyert. Az esküdtszék 295 ezer dollárt - bő 60 millió forintot - ítélt meg neki kárpótlásként, a bírónő azonban ezt a tizedére nyeste, mert túlzottnak találta az összeget. A felperessel ugyanakkor közölte, hogy ha kevesli, perelhet.
2009.02.12. 07:30
A legtöbb pénzt a kisebb üzletekben költik a vásárlók
Továbbra is kiemelkedő szerepet töltenek be a kisebb üzletek a hazai élelmiszerek kereskedelmében, mivel a Gfk közvélemény-kutatásában 2004 óta most először említették a vásárlók nagyobb arányban a kisebb önkiszolgáló üzleteket a hipermarketekkel szemben olyan vásárlási helyszínként, ahol a legtöbb pénzt költik élelmiszerekre. A Gfk Hungária, a hazai vásárlási szokásokat vizsgáló, ezer főt felölelő személyes megkérdezésen alapuló tanulmánya megállapítja: míg a hazai tulajdonú láncokat alkotó üzletek elsősorban a napi rutinbevásárlások, illetve a spontán vásárlások helyszínei, addig a hipermarketek továbbra is a nagybevásárlások kedvelt színterei.
2009.02.12. 07:24
Játékfegyverek miatt vonult ki a rendőrség egy westernesküvőre
Dugóspisztolyok és puskák miatt vonult ki nagy erőkkel a rendőrség egy westernesküvőhöz Nagy-Britanniában. A hatóságot egy járókelő riasztotta, aki az esküvői menet láttán azt hitte, véres leszámolás kezdődik egy kocsmában. A rendőrök még helikopteres támogatást is kaptak akciójukhoz, amely elég hamar véget ért, amikor kiderült, hogy a 47 éves pár újbóli esküvővel erősítette meg frigyét, ám nem szokványossal, hanem vadnyugati kosztümössel. Fegyvereik ugyan bőven voltak, de messziről rikított róluk, hogy játékok, zömmel kék és fehér színben pompáztak. A nyolcvanfős násznép soraiban akadtak cowboyok mellett indiánok és mexikóiak is, arzenáljukból a dugós- és patronos pisztolyok voltak a legveszedelmesebbek, többeknek csak vízipisztolyuk volt.
2009.02.12. 07:22
Zöldkártya kell a panelekre is
Csak zöldkártya birtokában indulhatnak a lakóközösségek az új panelpályázaton; a szükséges tanúsítvány beszerzése pluszköltséget jelent majd - írja a Népszabadság. A tervek szerint az Önkormányzati Minisztérium szeptember végén írja ki az idei panelpályázatot. A lap úgy tudja, hogy a pályázati kiírás várhatóan egy ponton változni fog. A pályázathoz ugyanis csatolni kell a lakások energiatanúsítványát, vagyis a zöldkártyát, illetve a kivitelező nyilatkozatát arról, hogy a felújítás után legalább egy minőségi osztályt ugrik majd a besorolás. A besorolást a támogatás kifizetése előtt újabb tanúsítvány elkészíttetésével kell igazolni. Ez lakásonként akár 100 ezer forint pluszköltséget jelenthet majd.
2009.02.12. 07:18
Összeütközött két távközlési műhold az űrben
Összeütközött két távközlési műhold az űrben, a baleset várhatóan nem jelent veszélyt a nemzetközi űrállomásra (ISS) - jelentette be a NASA. Az amerikai űrkutatási hivatal közlése szerint ez volt az első alkalom, hogy két nagyméretű, ép műhold egymásnak csapódott az űrben. Egy amerikai Iridium távközlési műhold ütközött össze egy használaton kívüli orosz szatellittel kedden 800 kilométerrel Szibéria fölött. Mindkét műhold több mint féltonnás volt, az ütközés nyomán két erőteljes törmelékfelhő keletkezett. Az incidens hatását csak hetek múlva tudják majd pontosan értékelni, de várhatóan nem jelent nagy kockázatot a nemzetközi űrállomásra nézve, amely 360 kilométeres magasságban kering.
2009.02.12. 07:14
Adósságcsapdában az egyetemek
Az oktatási miniszterhez fordulnak segítségért az egyetemek, mert az intézmények többsége nagyon nehéz helyzetbe került a PPP-konstrukcióban - a magán- és a közszféra együttműködésével - felvett, euróalapú hitelek óriásira duzzadt törlesztőrészletei miatt - tudta meg a Magyar Nemzet. A PPP programmal az intézmények rengeteg egyetemi épületet, kollégiumot hoztak létre, illetve újítottak fel magánbefektetők kölcsönéből, amit húsz éven keresztül kell visszafizetni. Már a forintválság előtt is úgy számoltak, hogy két évtized alatt a beruházási költség háromszorosát fizeti ki az egyetem a befektetőnek, az árfolyam romlása pedig még ennél is sokkal rosszabb helyzetet teremtett.
2009.02.12. 07:06
Átadták a Fonogram zenei díjakat
Zséda, Harcsa Veronika, Palya Bea, az Anti Fitness Club kapta többek között a legfontosabb díjakat a Fonogram zenei díjkiosztóján szerdán este a budapesti Millenáris Teátrumban. Az év hazai dala a közönség online szavazásán a Republic együttes Gyere közelebb, menekülj el című dala lett. Az életműdíjat a 60 esztendős Deák Bill Gyula kapta. Az év hazai klasszikus pop-rock albuma Zséda Rouge című albuma lett (kiadó: Magneoton), a hazai modern pop-rock album Kovácsovics Fruzsina Üveggolyó című lemeze (EMI), az év hazai alternatív albuma az Amber Smith Introspective (Twelve Tones Records) című kiadványa lett a zsűri döntése alapján.
2009.02.12. 07:02
Magyarországra járnak bevásárolni a szlovákok
A forint árfolyamesése miatt olcsóbb lett Magyarország, ami a határ menti kereskedelem alakulásában is megmutatkozik - írja a Napi Gazdaság. A lap által megkérdezett áruházlánc, a Tesco tapasztalatai szerint a korábbinál erősebb a forgalom például a magyar-szlovák határvidékén. Miután Szlovákiában januártól bevezették az eurót, így az északi szomszédunktól érkező vásárlók maradéktalanul ki tudják használni a közös pénz előnyét. A Napi megemlíti azonban azt is, hogy ami jó a magyar boltosoknak, az nem jó a Szlovákiába készülő magyar turistáknak, hiszen a magyaroknak drága lett a szlovákiai pihenés.
2009.02.12. 06:59
Az amerikai kongresszusban megállapodtak a gazdasági ösztönző programról
Az amerikai kongresszusban - a szenátus és a képviselőház által korábban külön-külön elfogadott törvényjavaslatokat összehangoló konferencia ülésén - szerdán megállapodás született a gazdaságélénkítő programcsomag végső változatáról. Az egyeztetett verzió végösszege 789 milliárd dollár, amely kisebb mind az alsóházban, mind a felsőházban megszavazott csomag méreténél. A képviselőház korábban 819 milliárd dolláros élénkítő programról döntött, a felsőház 838 milliárd dollárt hagyott jóvá. A megállapodást hosszú egyeztetések után Harry Reid, a szenátus demokrata párti többségi frakciójának vezetője jelentette be.
2009.02.11. 21:50
Gondolatolvasó készülék
Nyolcvanszázalékos biztonsággal állapítható meg egy infravörös fénnyel pásztázó készülékkel, hogy gondolataiban melyik italt részesíti előnyben a kísérleti alany - állítják kanadai kutatók. Kanada legnagyobb gyerekrehabilitációs kórházának biomérnökei a Journal of Neural Engineering című szaklap februári számában tették közzé tanulmányukat, amelyben leírják "gondolatolvasást" demonstráló kísérletüket. Ebben a tesztalanyok agyszöveteiben elnyelődött, infravöröshöz közeli hullámhosszú fénysugarak intenzitását mérték. A kapott adatokból 80 százalékos biztonsággal állapították meg, hogy a vizsgálat résztvevői a számukra felkínált kétféle italból melyiket részesítették előnyben.
2009.02.11. 21:25
Rekord szintű amerikai költségvetési hiány október-január között
Rekord szintű volt az amerikai költségvetés hiánya az október-január közötti időszakban. Az októberrel kezdődött költségvetési év első négy hónapjában a deficit 569 milliárd dollárt tett ki. Ez több mint hatszorosa az egy évvel korábbinak. Januárban 83,8 milliárd dollár volt a hiány, ami meghaladta a szakértők által becsült 78 milliárd dollár deficitet.
2009.02.11. 21:10
Draskovics: véget kellene vetni a "képmutató elhallgatásnak"
A miskolci rendőrkapitány ügye világossá tette, hogy véget kellene vetni a romák integrációjával kapcsolatos "képmutató elhallgatásnak" - jelentette ki Draskovics Tibor igazságügyi és rendészeti miniszter az Országgyűlés honvédelmi és rendészeti bizottságának szerdai ülésén. Molnár Lajos (SZDSZ) azt kérte számon a miniszteren, hogy előbb felfüggesztette hivatalából Pásztor Albertet, majd tudomásul vette, hogy a főkapitány figyelmeztetésben részesítette a miskolci rendőrkapitányt. Válaszában Draskovics elmondta: számára elfogadhatatlan, ahogy a kapitány beszélt, de mivel nem történt jogszabálysértés - bár a kapitány szavai általánosításra adtak alapot - elfogadta, hogy Bencze József országos főkapitány figyelmeztetésben részesítette a rendőrtisztet.
2009.02.11. 20:45
Labdarúgás, barátságos mérkőzés: Izrael-Magyarország 1-0
A magyar labdarúgó-válogatott idei első mérkőzésén, felkészülési találkozón 1-0-s vereséget szenvedett az izraeli csapattól Tel-Avivban. A szerdai összecsapás egyetlen gólját az FC Liverpool futballistája, Josszi Benajun szerezte a 77. percben. Eredmény: Izrael-Magyarország 1-0 (0-0). Ramat Gan Stadion, 9211 néző. Gólszerző: Josszi Benajun (77.). Sárga lap: Ben Haim (7.), illetve Juhász (48.)
2009.02.11. 20:10
A Barcelona csapatának szurkolnak a legtöbben Európában
Az FC Barcelona labdarúgócsapatának van a legtöbb szurkolója Európában - derül ki a német Sport+Markt piackutató cég tanulmányából. Eszerint a katalánoknak 44,2 millióan szorítanak a kontinensen, ez 3,2 millióval több, mint amennyien a spanyol rivális Real Madridnak szurkolnak (41 millió). A képzeletbeli dobogó harmadik fokán a Manchester United található 37,6 millióval. Az előző felmérés óta Huszti Szabolcs új csapatának, az UEFA Kupa-győztes Zenitnek nőtt a legnagyobb mértékben a népszerűsége: az orosz gárda a korábbi 15,3-hoz képest most 23,9 millió szimpatizánssal rendelkezik Európa-szerte.
2009.02.11. 19:50
A rendőrség tudja, kik lőttek a Teve utcai rendőrségi épületre
Egyértelműen meghatározta két tanú, hogy kik a felbujtói a Teve utcai rendőrségi épület elleni két éve történt támadásnak - mondta Bencze József országos rendőrfőkapitány az Országgyűlés Honvédelmi és rendészeti bizottságának szerdai ülésén. A főkapitányt Kontrát Károly (Fidesz) kérdezte arról, hogy megvannak-e már a Teve utcai rendőrszékház támadói. Bencze válaszában elmondta: "van gyanúsítotti körünk". "Az ügyészséggel hónapok óta birkózunk, hogy tegyük nyílttá ezt az ügyet, hiszen van két olyan védett tanú és olyan vádalkuval védett személy, aki egyértelműen határozza meg azokat a személyeket, akik a bűncselekmény elkövetésével, felbujtással gyanúsíthatók" - jelentette ki.
2009.02.11. 19:45
Michael Schumacher könnyebben megsérült egy motorbalesetben
Könnyebb sérüléseket szenvedett a hétszeres Forma-1-es világbajnok Michael Schumacher, aki szerdán, Murcia közelében tesztelés közben bukott a motorjával. Az autósport elitkategóriájától 2006-ban visszavonult, 40 éves német sportembert elővigyázatosságból kórházba szállították, ott azonban az orvosok nem állapítottak meg semmi komoly problémát. "Jól van" - mondta a szóvivője, Sabine Kehm, aki egyúttal cáfolta azokat a spanyol sajtóértesüléseket, hogy Schumacher elvesztette volna az eszméletét vagy eltörött volna a karja. A motorkerékpár-rajongó Schumacher rendszeresen indul a német nemzetközi superbike-bajnokság futamain, ezúttal is a csapatával gyakorolt Spanyolországban.
2009.02.11. 19:21
EBESZ-főbiztos: a szlovák-magyar problémák a politika szintjén jelentkeznek
Szlovákia és Magyarország, illetve általában a szlovákok és a magyarok közötti problémák inkább a politika szintjén, semmint az egyszerű emberek körében nyilvánulnak meg - jelentette ki Knut Vollebaek, az Európai Biztonsági és Együttműködési Szervezet (EBESZ) kisebbségügyi főbiztosa szerdán Révkomáromban, kétnapos szlovákiai látogatása befejeztével. "A politikusoknak megfontoltabban kellene nyilatkozniuk" - szögezte le Vollebaek. Az EBESZ kisebbségügyi főbiztosa szerdán Révkomáromban járt, ahol találkozott Tóth Jánossal, a Selye János Egyetem rektorával, a város és a szlovákiai magyar civil szervezetek képviselőivel.
2009.02.11. 19:10
NFL: Brett Favre bejelentette visszavonulását
Bejelentette visszavonulását Brett Favre, a profi amerikaifutball-ligában (NFL) szereplő New York Jets legendás irányítója. A 39 éves játékos - aki 18 szezont töltött a profik között - tavaly még a Green Bay Packers alkalmazottjaként úgy döntött, nem folytatja tovább, ám akkor még visszatért, igaz, már a Jets színeiben. Favre igazi legenda, amit a statisztikák is alátámasztanak: az NFL történetében többek között ő adta a legtöbb hatpontos gólt (touchdown) érő passzt (464), a legtöbb yardot passzolta (65 127), a legtöbbször volt megszakítás nélkül kezdőjátékos (291 mérkőzés), és neki volt a legtöbb passzkísérlete (9280). Háromszor választották meg az alapszakasz legértékesebb játékosának (MVP: 1995, 1996, 1997).
2009.02.11. 19:00
Elismeréssel illette a rendőrség munkáját a rendészeti bizottság
Elismeréssel illette a rendőrség munkáját az Országgyűlés honvédelmi és rendészeti bizottsága, miután szerdán meghallgatta Draskovics Tibor igazságügyi és rendészeti miniszter beszámolóját az elmúlt évről. A testület véleményét Lázár János (Fidesz), a bizottság elnöke foglalta össze, a négyórás, olykor személyeskedésektől sem mentes meghallgatás után. A testület és a miniszter egyetértett abban, hogy ugyanakkor a rendőrség több pénzből, több emberrel hatékonyabb munkát tudna végezni. Az ellenzéki képviselők szerint szükséges a rendőrök létszámának növelése a közrend, közbiztonság fokozása érdekében.
2009.02.11. 18:45
Piacbefolyásolás miatt 80 milliós bírságot kapott a HSBC
Piacbefolyásolás miatt 80 millió forintra bírságolta a londoni székhelyű HSBC Bank plc-t a Pénzügyi Szervezetek Állami Felügyelete (PSZÁF) egyes állampapír-ügyletek kapcsán, és a piacfelügyeleti eljárás költségeinek megfizetésére kötelezte. Az HSBC a határozat bírósági felülvizsgálatát kezdeményezte. A felügyelet egyes, nem szabályozott piacon kötött állampapír-piaci ügyletekkel kapcsolatban, piacbefolyásolás gyanújával folytatott piacfelügyeleti eljárást.
2009.02.11. 18:35
Részleges beismerő vallomást tett Zuschlag János
Részleges ténybeli beismerő vallomást tett szerdán Zuschlag János az ellene és tizenöt társa ellen indított büntetőper szerdai kecskeméti tárgyalásán, a Bács-Kiskun Megyei Bíróságon. Az elsőrendű vádlott nem tagadta: közreműködött fiktív számlák kiállításában és ugyancsak fiktív, kizárólag a Fiatal Baloldal rendezvényeinek finanszírozási hátterét megteremtő civil szervezetek létrehozásában, fenntartásában. Ezen kívül ő szervezte meg a másodrendű vádlott, Lados István romániai bújtatását. Zuschlag János több vádpontban tagadta felelősségét, három témakörben pedig egyáltalán nem nyilatkozott. Így nem beszélt az esetleges rendőri kapcsolatairól, illetve a telefonlehallgatásokról.
2009.02.11. 17:50
Két év készfizető kezességet vállal az állam a lakáshiteleseknek
Maximum két évre a lakáshitelek törlesztésének egy részét átvállalja az állam azoktól, akik önhibájukon kívül elvesztették állásukat - mondta el a kormányszóvivő a kormányszóvivői tájékoztatón. Budai Bernadett közölte: azok kérhetik a csökkentett törlesztőrészletet, akik 2008. szeptember 30-a után vesztették el állásukat, és bizonyíthatóan önhibájukon kívül lettek munkanélküliek. Ennél az állami segítségnél a lakáshitel összege nem lehet több mint 20 millió forint. A készfizető kezességnél nem tesznek különbséget a forint- és devizahitelt felvettek között, és csak abban az esetben biztosítják ezt a lehetőséget, ha a kérelmező nem rendelkezik további ingatlannal - fejtette ki a kormányszóvivő.
2009.02.11. 16:30
Hunvald György előzetes letartóztatását indítványozza az ügyészség
A Központi Nyomozó Főügyészség indítványozza Hunvald György VII. kerületi polgármester előzetes letartóztatását - közölte a főügyészség szóvivője szerdán. Fazekas Géza elmondta, hogy csütörtök délelőtt dönt a Pesti Központi Bíróság az indítvány elfogadásáról vagy elutasításáról. Hunvald Györgyöt a Központi Nyomozó Főügyészség kedden vette őrizetbe; a polgármestert gyanúsítottként hallgatják ki az erzsébetvárosi ingatlanügyekkel kapcsolatban. A polgármestert bűnsegédként elkövetett hétrendbeli, különösen nagy kárt okozó, üzletszerűen, bűnszervezet tagjaként csalással és kétrendbeli, különösen jelentős kárt okozó, üzletszerűen, bűnszervezet tagjaként elkövetett csalás bűntettének kísérletével gyanúsítják - közölte főügyészség az MTI-vel.
2009.02.11. 15:59
Visszahívja az összes Magyarországon gyártott új Swiftet a Suzuki
Az összes Magyarországon gyártott új Suzuki Swiftet visszahívják a szervizek csomagtartó belső borításának rozsdásodása miatt, és az ezzel kapcsolatos világítási problémák javítására. Az akció 45.000 autót érint a kemma.hu internetes oldal értesülése szerint. A portálnak a Suzuki kommunikációs vezetője, Ruska Viktória elmondta, hogy a visszahívások már decemberben megkezdődtek. Először a korábban gyártott autók kerülnek sorra. A visszahívás az összes 2005-2008 között, Magyarországon legyártott modellre érvényes.
2009.02.11. 15:45
Gyurcsány: a kormány soha nem tapasztalt reformokat indít útjára
A kormány arra készül, hogy átfogó változásokat, az elmúlt évtizedekben soha nem tapasztalt reformokat indít útjára - mondta Gyurcsány Ferenc a Baloldali Önkormányzati Közösség (BÖK) tisztújító közgyűlése kezdetén elhangzott beszédében Budapesten. A kormányfő hangsúlyozta, hogy az emberek világos terveket és határozott cselekvést várnak az önkormányzatok vezetőitől és a kormánytól. Hozzátette: nekik erőt és biztatást kell adniuk mindenkinek ahhoz, hogy merjen részt venni a közös vállalkozásban. A kormányfő úgy fogalmazott: amiben változtatni kell, abban merjenek változni, amihez pedig - például az értékeikhez - kitartóan ragaszkodni kell, ahhoz merjenek ragaszkodni.
2009.02.11. 15:30
Új sportkipufogó-rendszert kapott a 911 Carrera és Targa
A Porsche mérnökei a 911-es sorozat legújabb generációja számára új sportkipufogó-rendszert fejlesztettek ki, amely az új autók extrafelszereléseként már 2009. februártól rendelkezésre áll.
2009.02.11. 15:22
A Világbank támogatná a Nabucco vezetéket, ha lenne hozzá gáz
A Világbank részt venne a Nabucco földgázvezeték finanszírozásában, ha a részt vevő országok és a földgázexportőrök megállapodnának a gázkereskedelemben, vagyis, ha biztosan lenne gáz a vezetékbe. Ha Európa, Törökország és a gázexportőr országok végleges megegyezésre jutnának, ami lehetővé tenné a Világbank beszállását, mi nyitva állunk a pénzügyi támogatás megadására. Ez a részt vevő országoktól függ - mondta a Világbank törökországi irodavezetője, Ulrich Zachau szerdán a Reuters hírügynökségnek.
2009.02.11. 14:59
Michelle Obama a Vogue címlapján
Michelle Obama az amerikai divat nagyasszonya: az amerikai first lady szerepel a Vogue divatmagazin márciusi címlapján. Nyolcvan éve Lou Hoover, Herbert Hoover elnök felesége volt az első first lady, aki megjelent a Vogue hasábjain. Azóta minden elnökfeleség követte a példáját, ám eddig csupán Hillary Clinton került közülük a címlapra is - mondta el a People magazinnak Patrick O'Connell, a divatlap szóvivője. A szerdán megjelenő Vogue borítóján Michelle Obama bíborvörös selyem ruhakölteményt visel, Jason Wu munkáját. A tervező keze alól került ki az a báli ruha is, amit a januárban hivatalba lépett elnök felesége a beiktatást követő estélyen viselt.
2009.02.11. 14:46
Az MNB elbocsátja dolgozóinak 14 százalékát
A Magyar Nemzeti Bank (MNB) elbocsátja dolgozóinak 14 százalékát, a 91 fős létszámcsökkentés egy 2008 elején indított hatékonyságjavító program része, amellyel a jegybank évi 1,7 milliárd forintot takarít meg - írta az Index az MNB által megerősített információ alapján szerdán. Az Index információi szerint az elbocsátások egyszeri költsége 111 millió forint. Az elmúlt év elején döntött úgy a Magyar Nemzeti Bank vezetése, hogy átfogó vizsgálatot indít a jegybanki működés hatékonyságának feltérképezésére. A létszámcsökkentéssel 2010 végére a bank létszáma a jelenlegi 652 főről várhatóan 561 főre apad.
2009.02.11. 14:35
Ismét bezuhant az amerikai bankszektor
Az elmúlt 1 hét pozitív trendje a keddi New York-i kereskedésen megváltozott – hatalmasat zuhantak a vezető bankok részvényei.
2009.02.11. 14:34
Újabb 112 posta üzemeltetésére kötött szerződést a Magyar Posta
Újabb 112 posta üzemeltetésére kötött szerződést a Magyar Posta Zrt. Baranya, Csongrád, Fejér, valamint Veszprém megyében és Budapesten, összesen 39 postapartnerrel - közölte a posta szerdán az MTI-vel. Az új szerződésekkel immár több mint 400 postai szolgáltatóhelyet működtetnek országszerte partnerségben. A most szerződést kötő postapartnerek döntően egyéni vagy társas vállalkozások, 2009. március és május folyamán veszik át a postahelyek üzemeltetését. A Postapartner Programot 2007 októberében indította a Magyar Posta. Ennek keretében angol, német, belga, holland, svájci mintára vállalkozókra bízza a kisposták üzemeltetését oly módon, hogy tevékenységükért továbbra is vállalja a felelősséget.
2009.02.11. 14:17
Orbán: cigánybűnözés nincs, de cigány bűnözők vannak
Orbán Viktor szerint cigánybűnözés nincs, de cigány bűnözők vannak. A Fidesz elnöke a köztársasági elnökkel folytatott szerdai megbeszélése után azt mondta: súlyosbítja a bajt, ha nem mondják ki, hogy a cigány származású bűnelkövetők aránya napról napra növekszik. Világossá kell tenni, hogy a cigány származású bűnelkövetők, súlyos bűncselekményeket elkövetők aránya jelentős mértékben, napról napra fokozódó mértékben növekszik. Aki erről nem beszél, az becsukja a szemét, nem érzi úgy, hogy eljött az egyenes beszéd ideje, s ezzel csak súlyosbítja a bajt - jelentette ki a pártelnök.
2009.02.11. 14:07
A kormány két héten belül bűnmegelőzési programot dolgoz ki
A kormány a következő két hétben formálja világos programmá a bűnmegelőzésért eddig is tervezett intézkedéseket, amelyeket szervezeti, szervezési lépésekkel is kiegészítenek majd - közölte Draskovics Tibor rendészeti miniszter a szerdai budapesti kormányszóvivői tájékoztatón. A programmal - amelynek része a körzeti megbízottak számának növelése és a készenléti rendőrség vidéki egységeinek létrehozása - a hónap végén állnak a nyilvánosság elé - mondta. A miniszter beszámolt arról, hogy a kormányülésén tájékoztatót hallgattak meg aktuális közbiztonsági kérdésekről.
2009.02.11. 14:06
Irán szerint továbbra is érvényes a Rushdie-ra kimondott fatva
Az iráni hatóságok szerint továbbra is érvényben van a Salman Rushdie világhírű brit íróra kimondott halálos fatva: a vallási állásfoglalást húsz évvel ezelőtt adta ki Khomeini ajatolláh, az iráni iszlám forradalom vezetője. "A fatvát még nem vonták vissza, így az továbbra is érvényben van" - mondta szerdai sajtótájékoztatóján Haszan Gasgavi külügyi szóvivő. Az Indiában született Rushdie-nak kilenc éven át bujdokolnia kellett a fatva miatt. Khomeini 1989-ben adta ki hírhedtté vált utasítását, amelynek oka az előző évben megjelent Rushdie-mű, a Sátáni versek című könyv volt. Az ajatolláh úgy vélte, hogy a kötettel a szerző istenkáromlást követett el.
2009.02.11. 13:48
Sok osztrák fiatal nyitott az internetes párkeresésre
Az osztrák fiatalok közül is sokan elképzelhetőnek tartják, hogy esetleg éppen az internet segítségével találják meg a nagybetűs igazit. A GfK piackutató intézet felmérése szerint a 20 és 29 év közötti osztrák férfiak 32 százaléka nyitott arra, hogy a klasszikus módszerek mellett - vagy azok helyett - virtuális partnerkereséshez folyamodjon. Érdekes módon a hasonló korú nőknek csupán 15 százaléka mutat érdeklődést az internetes randevúzás iránt, a többség marad a bevált "vadászterületeknél", azaz a munkahelyen, ismerősi-baráti körben vagy diszkóban keresi a nagy Őt.
2009.02.11. 13:44
Betiltotta a miniszoknyát és a mély dekoltázst a miniszter
Betiltotta a miniszoknyát és a mély dekoltázst a guatemalai belügyminiszter: a tárca dolgozóinak a jövőben jobban oda kell figyelniük öltözékükre. A politikus, mint azt egy belső utasításban írja, jobb képet akar kialakítani minisztériumáról a közvélemény szemében - nyilatkozta a tárca szóvivője kedden. Az új szabályok február elején léptek életbe, és kizárólag a felső vezetést érintik. Sandra Moran nőjogi harcos ugyanakkor kételkedik abban, hogy ilyen összefüggésben kifejezhető lenne a "jó kép" változása. Egy intézményről kialakult jó képet nem az határozza meg, hogy miképp öltözködnek a munkatársak, hanem hogy milyen intézkedéseket hoz, mindenekelőtt a nőket érintően - mondta.
2009.02.11. 13:43
Helybenhagyta a másodfokú ítéletet a bíróság a Postabank-ügyben
Helybenhagyta, jogerőre emelte az ítélőtábla másodfokú döntését Princz Gábor volt Postabank-elnök és társainak büntetőperében szerdán a harmadfokon eljáró Legfelsőbb Bíróság. Egy éve a Főváros Ítélőtábla hanyag kezelés vétsége miatt pénzbüntetésre ítélt négy vádlottat, köztük Princz Gábort, akinek a jogerőssé vált ítélet értelmében 3,6 millió forint pénzbüntetést kell fizetnie. A Legfelsőbb Bíróság szerdán mind a négy vádlott esetében helybenhagyta a korábbi ítéletet. A másik három vádlottra másfél-másfél millió forint pénzbüntetést szabott ki korábban a táblabíróság.
2009.02.11. 13:34

matches: bíróság Bíróság Bíróság Bíróság bíróság Bíróság


text:
 Az elkülönítés nem sérti az alapjogokat Magyarországon | RSK
12 július 2016. címkék Balog Zoltán, CFCF, Daróczi Gábor, elkülönítés, Esélyt a Hátrányos Helyzetű Gyerekeknek Alapítvány, Kegye Adél, szegregáció
A héten került nyilvánosságra az Alkotmánybíróság friss végzése, amelyben elutasítja egy iskolai szegregációs ügy érdemi tárgyalását, az indoklás szerint nem merül fel Alaptörvényben foglalt jog sérelme. Mindeközben Magyarország ellen kötelezettségszegési eljárás van folyamatban az iskolai elkülönítés miatt, és jelenleg is több hasonló ügy vár ítéletre a strasbourgi Emberi Jogok Európai Bírósága előtt. Az Esélyt a Hátrányos Helyzetű Gyerekeknek Alapítvány (CFCF) évek óta tucatszám nyeri a pereket a hazai bíróságok előtt, érdemi változás azonban nem követi ezeket. Kegye Adél, a CFCF ügyvédje és Daróczi Gábor, az alapítvány volt kuratóriumi elnöke adott interjút az RSK-nak.
Daróczi Gábor és Kegye Adél roma fiatalokkal a Kúria előtt 2015 áprilisában
A friss Alkotmánybírósági döntés egy olyan ügyben született, amelyben a CFCF egy piliscsabai édesanyát képvisel, aki gyermekét a szegregált helyi iskolából egy másik település integrált iskolájába szerette volna átíratni. A keresetet azonban első és másodfokon a bíróságok, majd a Kúria is elutasította. Az Alkotmánybíróság érdemben nem is foglalkozott az üggyel arra hivatkozva, hogy a beadvány alapján nem merül fel Alaptörvényben foglalt jog sérelme. Az ügyet a CFCF eközben már a strasbourgi Emberi Jogi bíróság elé terjesztette.
Azt, hogy a végzés minimum megosztó, mi sem igazolja jobban, minthogy az Alkotmánybíróság két tagja is különvéleményt fűzött hozzá, egy pedig párhuzamos indokolást terjesztett elő. A különvéleményt megfogalmazó bírák szerint egyértelmű, hogy tárgyalni kellett volna az ügyet.
A szavazásnál kisebbségben maradt alkotmánybíró eltérő álláspontját különvélemény formájában írásba foglalhatja, és a határozathoz csatolhatja. Párhuzamos indoklásról akkor beszélünk, ha a bíró a döntéssel érdemben egyetért, de másképp érvel mellette. A különvéleményt és a párhuzamos indoklást a határozattal együtt kell közzétenni.
Az érintett általános iskola egyébként olyan mértékben vált szegregálttá, hogy ott ősztől nem is indul új első osztály: senki, még a legszegényebbek sem íratták oda a gyermeküket. Az állami iskolafenntartó erőlködött, hogy induljon első osztály, ám mindössze egyetlen gyermek szülei voltak kíváncsiak a beíratásra. A CFCF egyébként számos hasonló, iskolai átiratkozási ügyben járt már el sikerrel. Legtöbbször nincs is szükség arra, hogy bíróság elé kerüljön az ügy, hanem már közigazgatási szinten megoldódik, annyira nyilvánvaló a jogsérelem.
Az iskolai elkülönítési ügyekre specializálódott CFCF a bírósági perekben meglehetősen hatékony: 13 éves fennállásuk óta egy kivétellel az összes perüket megnyerték.
„A perek közt csak egy olyat tudunk mondani, ami sikertelen volt, ez pedig a nyíregyházi, Huszár-telepi ügy. Onnan is egy kislánynak Strasbourgig vittük az ügyét, amelyet befogadott a bíróság. Szakszerűen fogalmazva „kommunikálták” az ügyet, és ez már bizakodásra ad okot.” – fogalmaz Kegye Adél.
A sikeres perek esetében a döntést szinte sehol sem követte érdemi változás, ott sem, ahol a bíróság megállapította a jogsérelmet – etnikai alapú elkülönítést, alacsonyabb minőségű oktatást, stb. Ennek oka egyrészt az, hogy a bíróságok az ítéletben nem szabták meg tételesen, hogy milyen konkrét intézkedéseket várnak el a jogsértés megszűntetése érdekében, sem azt, hogy milyen határidőn belül. Megfelelő kényszerítés nélkül pedig a fenntartók jellemzően nem mutatnak hajlandóságot arra, hogy „önszorgalomból” intézkedéseket tegyenek a jól bevált, jogsértő rutin megváltoztatására. „Éppen ezért indult Magyarország ellen kötelezettségszegési eljárás az Európai Bizottság felől, mivel nincsen hatékony jogorvoslat a szegregációval szemben” – mondta el Kegye Adél.
„Az eljárás jelenleg ott tart, hogy az Európai Bizottság és a kormány egyeztetést folytat, és véleményem szerint a hétvégi felzárkóztatásügyi konferencia is ennek a kommunikációnak a része. Eközben semmilyen érdemi változást nem tapasztaltunk sem jogszabályi, sem az integrációs program, vagy általában a kormányzati intézkedések szintjén.” – teszi hozzá Daróczi Gábor.
A kötelezettségszegési eljárás végső esetben – ha a hosszas egyeztetési folyamat során nem sikerül meggyőzni az Európai Bizottságot arról, hogy a szegregáció ügyében nincsen probléma Magyarországon – oda futhat ki, hogy a Bizottság pert indíthat Magyarország ellen az Európai Bíróság előtt. A régióban egyébként Csehország és Szlovákia ellen is tart az eljárás, viszont még ott sem ért bírósági szakaszba, így nem sokat tudni róla, mivel az egyeztetési folyamat nem nyilvános. Kegye Adél szerint nem az a cél, hogy bíróság elé állítsák Magyarországot, hanem az, hogy az egyeztetések és a nemzetközi nyomásgyakorlás hatására érdemi változást érjenek el.
A nyertes ügyek közül Kaposváron a CFCF egy új, második pert indított az első ítélet kikényszerítésére. „Mindenhol erre lenne szükség, de sajnos nincsen kapacitásunk arra, hogy minden helyszínen újra pereljünk.” – mondja Kegye Adél. Az ügyvédnő szerint mindössze annyi kellene a hatékony jogorvoslathoz, hogy a bíróságok pontosítsák, hogyan és meddig várják el a szegregáció megszűntetését. Ők viszont úgy értelmezik saját feladatukat, hogy ez nem tartozik a hatáskörükbe és ennyire nem avatkozhatnak bele egy intézmény működésébe.
Annak ellenére, hogy az itthon megnyert perek legtöbb esetben nem hoznak változást a gyakorlatban, a CFCF fontosnak tartja a közérdekű, stratégiai pereket, mert a rendszert hosszútávon ezekkel lehet megváltoztatni. „Azok az ügyek is fontosak, amikor egy-egy konkrét esetben járunk el, hiszen azon az egy gyereken segítenek, de a rendszer ettől nem fog megváltozni. A nemzetközi jogorvoslat azért lehet sikeres, mert nemcsak a közvéleményt mozgatják meg az ilyen nagyobb perek, hanem a joggyakorlatot is megváltoztathatják. A strasbourgi bíróság ugyanis ad útmutatást arra, hogy konkrétan mit kell tenni.” – fejtette ki Kegye.
A CFCF-nek volt már olyan ügye, amely kapcsán a roma tanulók félrediagnosztizálása és speciális iskolákba csatornázása miatt az Emberi Jogok Európai Bírósága elmarasztalta Magyarországot.
Együtt kezdtük, együtt folytatjuk! címmel 2016. július 8-9-én az Emberi Erőforrások Minisztériuma kétnapos konferenciát szervezett az európai Roma Keretstratégia és a Magyar Nemzeti Társadalmi Felzárkózási Stratégia elfogadásának 5. évfordulója alkalmából. A konferencián szembement egymással Balog Zoltán miniszter és párttársa, Navracsics Tibor uniós biztos.
2011 júniusában, Magyarország uniós elnöksége idején fogadta el az Európai Tanács az Európai Roma Keretstratégiát, amely a tagállamoktól saját roma stratégia kidolgozását követelte meg. A magyar kormány a szólamok szintjén elítéli az iskolai elkülönítést, gyakorlati intézkedései azonban nem felelnek meg a stratégiában foglaltakkal – kritizálják a testületet a témában aktív civilek.
A Roma Sajtóközpont kötelezettségszegési eljárásra vonatkozó kérdésére Balog Zoltán emberi erőforrás miniszter elmondta: azok az intézmények, amelyekről a bíróság kimondta, hogy szegregálnak, fokozatosan bezárásra kerülnek. Ez egyben azt is jelenti, hogy a nyíregyházi Huszár-telepi iskola, amely esetén a Kúria nem állapított meg szegregációt, továbbra is működhet. Beszédében a miniszter ismét összekötötte a migránskérdést a romák helyzetével, amire az uniós biztos csak annyit mondott, „jó lenne ha nagypolitikai utalásoktól mentesen lehetne erről vitatkozni”
„A kötelezettségszegési eljárás egy konstruktív párbeszéd az Európai Bizottság és a tagállami kormányok között, ezért oktatásért felelős biztosként ez formailag nem hozzám tartozik, de tartalmilag igen. Én azt szeretném megérteni, hogy a nemzeti kormányok milyen lépéseket tesznek az egyenlő hozzáférés biztosításáért, hiszen szerintem a versenyképességet az oktatás teremti meg. Ezért fontos a versenyképes tudás biztosítása, ami mindenki számára nyitott. Jó lenne ezeket a kérdéseket politikai-ideológiai utalgatások nélkül tisztázni.” – nyilatkozta Navracsics Tibor, az Európai Bizottság oktatásért felelős biztosa.
A CFCF közérdekű perei
Gyöngyöspata 2011-2015 A Magyar Gárda járőrözése a roma-lakta területeken rendőrségi fellépés nélkül, valamint szegregált oktatás a településen
Jászladány 2000-2009 Az önkormányzati iskola épületében alapítványi iskolát hoztak létre – a két részleg fizikailag is elválasztva, a gyengébb infrastruktúrával ellátott önkormányzati iskolában maradtak a szegény és roma gyerekek.
Miskolc 2004 A város azzal, hogy hét iskoláját igazgatásilag és gazdaságilag összevonta, közben a beiskolázási körzethatárokat nem módosította, a cigány, illetve hátrányos helyzetű gyermekeket jogellenesen elkülönítette, illetve a jogellenes elkülönítést fenntartotta.
Az oktatásért felelős minisztérium és társaival szembeni ügy 2009 Közérdekű per az Oktatási Minisztériummal szemben, mert nem lép fel érdemben az etnikai alapú jogellenes elkülönítés ellen.
Taktaharkány 2010 A helyi iskola nem biztosította a hátrányos helyzetű roma gyerekek számára az ingyenes iskolai étkezés lehetőségét és a napközis foglalkozásokon való részvételt, valamint nem volt megfelelő a sajátos nevelési igényű diákok oktatása.
Kaposvár II. Előzménye: 2010-ben a Legfelsőbb Bíróság kimondta, hogy a Kaposváron kialakult spontán szegregáció jogellenes, de nem történt változás. Időközben a KLIK vált az iskola fenntartójává, a CFCF újra pert indított.
Hajdúhadház 2007-2008 Két iskola a településen, összesen 5 épületben zajlik az oktatás – a rossz infrastruktúrájú, kevésbé felszerelt épületekbe jár a roma diákok túlnyomó része. Jogellenes elkülönítés, hátrányos megkülönböztetés megállapítását kérte a CFCF
2011-2015 A Huszár-telepi szegregált iskola a CFCF erőfeszítéseinek köszönhetően bezárt, de 2011-ben önkormányzati támogatással a görögkatolikus egyház iskolát nyitott a helyén. A sikeres első- és másodfok után a Kúria helybenhagyta az elkülönítést a szabad vallásgyakorlásra hivatkozva, noha csupán két gyerek szülei jelezték, hogy görögkatolikus vallásúak.

matches: Kúria Kúria bíróság bíróság bíróság Bíróság bíróság bíróság bíróság Kúria Bíróság Kúria


text:
Állampolg. tv - 1993. évi LV. törvény a magyar állampolgárságról - Hatályos Jogszabályok Gyűjteménye
1993. évi LV. törvény
A jogszabály mai napon ( 2019.12.06. ) hatályos állapota.
a magyar állampolgárságról *
Az Országgyűlés a magyar állampolgárság erkölcsi súlyának megőrzése és az állampolgárok Magyarországhoz való kötődésének erősítése érdekében, a természetes személy akaratszabadságának tiszteletben tartása mellett, a család állampolgársága egységének elősegítése érdekében és a hontalanság eseteinek csökkentése céljából, a magyar állampolgársági jog hagyományait és a nemzetközi szerződések előírásait figyelembe véve, a magyar állampolgárság keletkezésének, megszerzésének és megszűnésének szabályairól a következő törvényt alkotja: *
1. § (1) * A magyar állampolgárok között az állampolgárság keletkezésének, illetve megszerzésének jogcíme alapján különbséget tenni nem lehet.
(2) * Az állampolgárság megváltoztatásához fűződő jogot nem lehet önkényesen korlátozni.
(4) A törvénynek nincs visszaható hatálya. A magyar állampolgárságra azok a jogszabályok az irányadók, amelyek az állampolgárságra ható tények vagy események bekövetkezésekor hatályban voltak.
A magyar állampolgárok
2. § (1) * Magyar állampolgár az, aki e törvény hatálybalépésekor magyar állampolgár, továbbá az, aki az Alaptörvény vagy e törvény erejénél fogva magyar állampolgárrá válik, vagy e törvény alapján magyar állampolgárságot szerez, amíg állampolgársága nem szűnik meg.
(2) Azt a magyar állampolgárt, aki egyidejűleg más államnak is állampolgára - ha törvény másként nem rendelkezik -, a magyar jog alkalmazása szempontjából magyar állampolgárnak kell tekinteni.
A magyar állampolgárság keletkezése
3. § * (1) A magyar állampolgárság Alaptörvény G) cikk (1) bekezdése szerinti keletkezése megállapítása tekintetében a Polgári Törvénykönyvnek a leszármazásra, illetve az apai és az anyai jogállásra vonatkozó rendelkezéseit kell alkalmazni.
(2) A nem magyar állampolgár szülő gyermekének magyar állampolgársága a születés napjára visszaható hatállyal keletkezik, ha magyar állampolgár és a gyermek közötti leszármazáson alapuló egyenes ági rokoni kapcsolat a gyermek születését követően jön létre.
(3) Ellenkező bizonyításig magyar állampolgárnak kell tekinteni:
a) a Magyarországon lakóhellyel rendelkező hontalan szülők Magyarországon született gyermekét,
b) az ismeretlen szülőktől származó, Magyarországon talált gyermeket.
A magyar állampolgárság megszerzése
4. § (1) Kérelmére honosítható a nem magyar állampolgár, ha:
a) a kérelem előterjesztését megelőző nyolc éven át folyamatosan Magyarországon lakott;
b) a magyar jog szerint büntetlen előéletű és a kérelem elbírálásakor ellene magyar bíróság előtt büntetőeljárás nincs folyamatban;
c) * megélhetése és lakhatása Magyarországon biztosított;
d) * honosítása Magyarország közbiztonságát és nemzetbiztonságát nem sérti;
e) * igazolja, hogy alkotmányos alapismeretekből magyar nyelven eredményes vizsgát tett, vagy ez alól a törvény alapján mentesül.
(2) * Kedvezményesen honosítható az a nem magyar állampolgár, aki a kérelme előterjesztését megelőzően legalább három évig folyamatosan Magyarországon lakott, és az (1) bekezdés b)-e) pontjában meghatározott feltételek fennállnak, ha
e) hontalan.
(3) * Az (1) bekezdés b) és d) pontjában meghatározott feltételek fennállása esetén - kérelmére - kedvezményesen honosítható az a nem magyar állampolgár, akinek felmenője magyar állampolgár volt vagy valószínűsíti magyarországi származását, és magyar nyelvtudását igazolja.
(3a) * Kérelmére kedvezményesen honosítható az a nem magyar állampolgár, aki
a) legalább
aa) tíz éve érvényes házasságban él olyan személlyel, aki az állampolgársági kérelem benyújtásának időpontjában magyar állampolgár, vagy
ab) öt éve érvényes házasságban él olyan személlyel, aki az állampolgársági kérelem benyújtásának időpontjában magyar állampolgár, és közös gyermekük született,
b) az (1) bekezdés b) és d) pontjában meghatározott feltételeknek megfelel, és
c) magyar nyelvtudását igazolja.
(4) * Kedvezményesen honosítható az a nem magyar állampolgár, akinek a kérelem benyújtását megelőzően legalább öt éven át folyamatosan Magyarországon volt a lakóhelye, és az (1) bekezdés b)-e) pontjaiban meghatározott feltételek fennállnak, ha
a) az ország területén született;
b) kiskorúsága idején létesített magyarországi lakóhelyet;
(5) * Az (1)-(2) és (4) bekezdésekben meghatározott időtartamú, folyamatos magyarországi lakóhelytől kiskorú tekintetében el lehet tekinteni, ha honosítását a szülőjével együtt kéri, vagy szülője a magyar állampolgárságot megszerezte.
(6) * A magyar állampolgár által örökbefogadott kiskorú gyermek lakóhelyétől függetlenül honosítható.
(7) * Az (1) bekezdés b) és d) pontjában meghatározott feltételek fennállása esetén a köztársasági elnök - az állampolgársági ügyekért felelős miniszter (a továbbiakban: miniszter) előterjesztésére - felmentést adhat a honosítás további feltételei alól, ha a kérelmező honosításához Magyarországnak fontos érdeke fűződik.
(8) * A magyar nyelvtudás igazolásától el lehet tekinteni cselekvőképtelen vagy korlátozottan cselekvőképes személyek esetében.
4/A. § * (1) * A 4. § (1) bekezdés e) pontjában meghatározott vizsgát a kérelmező a Kormány által rendeletben kijelölt szerv által meghatározott vizsgabizottság előtt teszi le.
(2) Nem köteles vizsgát tenni:
a) * a korlátozottan cselekvőképes kiskorú és az a személy, akinek a cselekvőképességét a bíróság az állampolgársági eljárással kapcsolatos ügyek tekintetében korlátozta (a továbbiakban együtt: korlátozottan cselekvőképes személy), valamint a cselekvőképtelen személy;
b) * aki magyar tannyelvű nevelési-oktatási vagy felsőoktatási intézményben végzettséget szerzett;
c) * aki a kérelem benyújtásakor hatvanadik életévét betöltötte;
d) aki igazolja, hogy egészségi állapotának tartós és visszafordíthatatlan romlása miatt képtelen a vizsga letételére.
Visszahonosítás
5. § * Kérelmére visszahonosítható a 4. § (1) bekezdés b) és d) pontjában meghatározott feltételek fennállása esetén az a személy, akinek magyar állampolgársága megszűnt, és magyar nyelvtudását igazolja.
5/A. § * (1) * A köztársasági elnökhöz címzett írásbeli nyilatkozatával - a nyilatkozattétel napjától - megszerzi a magyar állampolgárságot az a személy:
a) * akit a külföldön tartózkodó egyes személyeknek magyar állampolgárságuktól való megfosztásáról szóló 1947. évi X. törvény és az 1948. évi XXVI. törvény, a magyar állampolgárságról szóló 1948. évi LX. törvény, illetve az állampolgárságról szóló 1957. évi V. törvény alapján a magyar állampolgárságától megfosztottak, továbbá az, aki a 7970/1946. ME rendelet, a 10.515/1947. Korm. rendelet, a 12.200/1947. Korm. rendelet alapján veszítette el magyar állampolgárságát, valamint az, akinek magyar állampolgársága 1947. szeptember 15. és 1990. május 2. napja között elbocsátással szűnt meg;
b) * aki Magyarország területén született és születésével nem szerezte meg szülei külföldi állampolgárságát a szülők állampolgárságára irányadó külföldi jog alapján, feltéve, hogy a születése napján szülei magyarországi lakóhellyel rendelkeztek és a nyilatkozat megtételét közvetlenül megelőzően legalább öt éve Magyarország területén lakik;
c) * aki magyar állampolgár anyától és külföldi állampolgár apától 1957. október 1-je előtt született, és születésével nem vált magyar állampolgárrá.
(1a) * Az (1) bekezdés b) pontja szerinti nyilatkozatot az érintett a tizenkilencedik életévének betöltéséig teheti meg.
(2) * A nyilatkozat elfogadása esetén az állampolgársági ügyekben eljáró szerv bizonyítványban igazolja az állampolgárság megszerzését.
(3) * Az állampolgársági ügyekben eljáró szerv határozatban állapítja meg, ha a nyilatkozat elfogadásának feltételei hiányoznak, beleértve a 13-15. §-okban a kérelem benyújtására előírtakat. A határozattal szemben indított közigazgatási perre a Fővárosi Közigazgatási és Munkaügyi Bíróság illetékes.
Hatásköri szabályok, eskü és fogadalom
6. § (1) * A magyar állampolgárság honosítással, illetve visszahonosítással történő megszerzésére irányuló kérelemről - a miniszter előterjesztése alapján - a köztársasági elnök dönt.
(2) * A magyar állampolgárság megszerzéséről a köztársasági elnök honosítási, illetve visszahonosítási okiratot (a továbbiakban: honosítási okirat) ad ki.
(3) * A honosítási okiratot - ha a 20/A. § szerinti eljárásra sor kerül, és az állampolgársági ügyekben eljáró szerv a névmódosítást engedélyezi - a névmódosításnak megfelelő névvel kell kiadni. A honosítási okiratot - ha a 20/A. § szerinti eljárásra sor kerül, és az állampolgársági ügyekben eljáró szerv a névmódosítási kérelmet elutasítja vagy ha a 20/A. § szerinti eljárásra nem kerül sor - a honosítást kérő külföldi nevével kell kiadni.
7. § (1) * A honosított, illetőleg a visszahonosított (a továbbiakban együtt: honosított) személy választása szerint állampolgársági esküt vagy fogadalmat tesz. Az esküt vagy a fogadalmat a honosított a lakóhelye szerint illetékes polgármester előtt, illetve a 4. § (3), (3a), (6) és (7) bekezdésének, illetve az 5. § hatálya alá tartozó honosított választása szerint a polgármester vagy a magyar külképviselet vezetője előtt teszi le. Az eskü vagy fogadalom letételénél a magyar külképviselet vezetője helyett az általa kijelölt konzuli tisztviselő is eljárhat. A cselekvőképtelen személy nevében az esküt vagy fogadalmat a törvényes képviselője teszi le. Az eskü vagy fogadalom letételénél a magyar külképviselet vezetője helyett az általa kijelölt konzuli tisztviselő is eljárhat.
(2) A honosított a magyar állampolgárságot az eskü vagy fogadalom letételének napján szerzi meg. Az eskütétel, illetve fogadalomtétel tényét és napját a honosítási okiraton fel kell tüntetni.
(3) Ha a honosított az eskü vagy fogadalom letétele előtt meghalt, vagy olyan állapotba került, amely megakadályozza az eskü vagy fogadalom letételében, a magyar állampolgárságot a honosítási okirat kiállításának napján szerzi meg.
(4) * Az állampolgársági eskü szövege:
Én, ...................... esküszöm, hogy Magyarországot hazámnak tekintem. Magyarországnak hű állampolgára leszek, az Alaptörvényt és a jogszabályokat tiszteletben tartom és megtartom. Hazámat erőmhöz mérten megvédem, képességeimnek megfelelően szolgálom. Isten engem úgy segéljen.
(4a) * Az állampolgársági fogadalom szövege:
Én, ...................... fogadom, hogy Magyarországot hazámnak tekintem. Magyarországnak hű állampolgára leszek, az Alaptörvényt és a jogszabályokat tiszteletben tartom és megtartom. Hazámat erőmhöz mérten megvédem, képességeimnek megfelelően szolgálom.
(5) Az állampolgársági eskü és az állampolgársági fogadalom egyenértékű.
A magyar állampolgárság megszűnése
8. § (1) * A magyar állampolgár - a köztársasági elnökhöz címzett nyilatkozatában - lemondhat a magyar állampolgárságáról, ha
a) külföldi állampolgársággal is rendelkezik vagy annak megszerzését valószínűsíteni tudja, és
b) a személyiadat- és lakcímnyilvántartásban nem szerepel, vagy Magyarország területét külföldön történő letelepedés szándékával elhagyta vagy külföldön élő magyar állampolgárként nincs bejelentett, érvényes tartózkodási helye Magyarországon.
(2) * Ha az (1) bekezdésben megállapított feltételek fennállnak, az állampolgársági ügyekben eljáró szerv javaslatára a miniszter előterjesztést tesz a köztársasági elnöknek a lemondás elfogadására. A magyar állampolgárság lemondással való megszűnéséről a köztársasági elnök okiratot ad ki. A magyar állampolgárság az okirat kiállítása napján szűnik meg.
(3) * Az állampolgársági ügyekben eljáró szerv határozatban állapítja meg, ha a lemondás elfogadásának feltételei hiányoznak. A határozattal szemben indított közigazgatási perre a Fővárosi Közigazgatási és Munkaügyi Bíróság illetékes.
(4) * A lemondás elfogadásától számított három éven belül kérheti a köztársasági elnöktől magyar állampolgárságának visszaállítását az, aki nem szerzett külföldi állampolgárságot.
A magyar állampolgárság visszavonása
9. § (1) * A magyar állampolgárság visszavonható attól a személytől, aki magyar állampolgárságát a jogszabályok megszegésével, így különösen valótlan adatok közlésével, illetve adatok vagy tények elhallgatásával a hatóságot félrevezetve szerezte meg. Nincs helye a visszavonásnak a magyar állampolgárság megszerzésétől számított tíz év elteltével.
(2) * Az állampolgárság visszavonására okot adó tény fennállását az állampolgársági ügyekben eljáró szerv határozattal állapítja meg. A határozattal szemben indított közigazgatási perre a Fővárosi Közigazgatási és Munkaügyi Bíróság illetékes.
(3) * A magyar állampolgárság visszavonással történő megszüntetéséről - a miniszter előterjesztése alapján - a köztársasági elnök dönt.
(4) A magyar állampolgárság visszavonásáról szóló határozatot a Magyar Közlönyben közzé kell tenni. * A magyar állampolgárság a határozat közzététele napján szűnik meg.
A magyar állampolgárság igazolása
10. § * (1) A magyar állampolgárság
a) érvényes magyar személyazonosító igazolvánnyal,
b) érvényes magyar útlevéllel,
c) érvényes állampolgársági bizonyítvánnyal,
d) - ellenkező bizonyításig - honosítási okirattal
(2) Ha a magyar állampolgár magyar állampolgárságát az (1) bekezdés a)-d) pontjában meghatározott módon nem tudja igazolni, a magyar állampolgárság - ellenkező bizonyításig és az érvényességi idő lejártát követő egy évig - az érvényesség időtartamának lejárta miatt érvénytelen magyar útlevéllel igazolható.
(3) A személyiadat- és lakcímnyilvántartás igazolja az abban szereplő magyar állampolgárok magyar állampolgárságát.
11. § (1) * Az állampolgársági ügyekben eljáró szerv az érintett kérelmére állampolgársági bizonyítványban igazolja a magyar állampolgárság fennállását, megszűnését, illetve azt, hogy a bizonyítványban megjelölt személy nem magyar állampolgár.
(2) * Az állampolgársági bizonyítvány a kiállításától számított három évig érvényes.
(3) * Az állampolgársági bizonyítvány tartalmazza:
a) az eljáró hatóság megnevezését, az ügy számát,
b) a kérelmező nevét, születési helyét és idejét,
c) a ténymegállapítást,
d) * azokat a jogszabályhelyeket, amelyek alapján az állampolgársági ügyekben eljáró szerv a döntést hozta,
e) a döntéshozatal helyét, idejét, a kiadmányozó nevét, hivatali beosztását és a hatóság bélyegzőlenyomatát,
f) az állampolgársági bizonyítvány érvényességi idejét.
(4) * Az állampolgársági bizonyítvány, továbbá az állampolgársági bizonyítvány kiadása iránti kérelmet elutasító határozattal szemben indított közigazgatási perre a Fővárosi Közigazgatási és Munkaügyi Bíróság illetékes.
(5) * Az állampolgársági bizonyítvány kiadására irányuló eljárásban újrafelvételi kérelem nem nyújtható be.
12. § * Az igazságszolgáltatási, a bűnüldöző, az idegenrendészeti, a nemzetbiztonsági, a katonai igazgatási szervek, a jegyző (főjegyző), a közjegyző, valamint a konzuli és külföldi hatóság, továbbá más hatóság, illetve állami szerv megkeresésére vagy adatkérésére az állampolgársági ügyekben eljáró szerv megállapítja az ügyfél magyar állampolgárságának fennállását, megszűnését vagy azt, hogy az ügyfél nem magyar állampolgár.
Az állampolgársági eljárás
13. § * (1) * Az állampolgárság megszerzésére irányuló nyilatkozatot és kérelmet, továbbá az állampolgárságról lemondó nyilatkozatot, valamint az állampolgársági bizonyítvány kiadása iránti kérelmet (a továbbiakban együtt: állampolgársági kérelem)
a) * a fővárosi és megyei kormányhivatal járási (fővárosi kerületi) hivatalához (a továbbiakban: járási hivatal),
b) * a fővárosi és megyei kormányhivatal integrált ügyfélszolgálati irodájához (a továbbiakban: integrált ügyfélszolgálati iroda),
c) a magyar konzuli tisztviselőhöz, illetve
d) * az állampolgársági ügyekben eljáró szervhez
(2) * Az állampolgársági kérelmet jogszabályban meghatározott adattartalommal, továbbá - az állampolgársági bizonyítvány kiadása iránti kérelem kivételével - magyar nyelven kell benyújtani. A kérelmet alá kell írni. A kérelem benyújtásakor a kérelmező személyazonosságát ellenőrizni, továbbá a kérelem adatait a csatolt okmányok adataival egyeztetni kell.
(3) Más személy állampolgárságának igazolására irányuló bizonyítvány iránti kérelmet benyújthat az, aki erre vonatkozó jogos érdekét igazolja.
(4) * Az állampolgársági kérelmet a járási hivatal vezetője, az integrált ügyfélszolgálati iroda vezetője öt napon belül, a konzul az átvételtől számított első diplomáciai postával köteles megküldeni az állampolgársági ügyekben eljáró szervnek.
14. § * (1) * Az állampolgársági kérelem - kormányrendeletben meghatározott formanyomtatványok szerint - tartalmazza az érintett
a) születési családi és utónevét, házassági családi és utónevét, korábbi házassági családi és utónevét (a továbbiakban együtt: név), születési helyét és idejét, anyja nevét, nemét,
b) családi állapotára vonatkozó adatokat, a jelenlegi és korábbi házasságkötésének helyét és idejét, a házastárs vagy volt házastárs nevét, születési helyét és idejét, állampolgárságát, magyar származására vonatkozó adatokat,
c) házastársa vagy volt házastársa szülei nevét, születési helyét és idejét, állampolgárságát, magyarországi tartózkodásukra vonatkozó adatokat,
d) felmenői nevét, születési helyét és idejét, a felmenők házasságkötésének helyét és idejét, állampolgárságukra és tartózkodásukra vonatkozó adatokat,
e) gyermeke nevét, születési helyét és idejét, a gyermek másik szülőjének nevét, állampolgárságát,
f) testvére nevét, születési helyét és idejét,
g) lakóhelyére, korábbi magyarországi lakóhelyére, tartózkodására vonatkozó adatokat,
h) állampolgárságára, külföldre távozásának időpontjára vonatkozó adatokat,
i) iskolai végzettségére, foglalkozására, munkahelyére vonatkozó adatokat, és
j) elérhetőségét az állampolgársági ügyekben eljáró szervvel és a miniszterrel való kapcsolattartáshoz.
(2) A 12. § szerinti megkeresésnek tartalmaznia kell az (1) bekezdés a) pontjában foglalt adatokat, továbbá mindazokat az adatokat, amelyek az (1) bekezdésben meghatározott adatkörből rendelkezésre állnak.
(3) * Az állampolgársági kérelemhez a kérelmezőnek - kormányrendeletben meghatározottak szerint - mellékelnie kell a születési anyakönyvi kivonatát és a családi állapotát igazoló okiratokat, továbbá az állampolgársági kérelem elbírálásához a 4. §-ban, az 5. §-ban, a 8. §-ban és a 11. §-ban meghatározott feltételek fennállását igazoló okiratokat.
(4) * Ha az állampolgársági kérelem elbírálásához olyan adat szükséges, amely más magyar hatóság nyilvántartásából vagy irataiból ismerhető meg, és ezeket a kérelmező nem igazolja, ezek beszerzésére az állampolgársági ügyekben eljáró szerv intézkedik.
(5) * Az állampolgársági kérelemhez
a) a külföldi okiratot eltérő nemzetközi szerződés vagy viszonossági gyakorlat hiányában - ha ennek kormányrendelet szerinti elháríthatatlan akadálya nincs - diplomáciai felülhitelesítéssel,
b) az idegen nyelvű okiratot hiteles magyar nyelvű fordítással
ellátva kell csatolni.
(6) * Ha az állampolgársági kérelem hiányos, vagy az elbíráláshoz szükséges okiratokat a kérelmező nem csatolta, az állampolgársági ügyekben eljáró szerv a hiány pótlására határidő tűzésével és a mulasztás jogkövetkezményeire történő figyelmeztetés mellett a kérelmezőt felhívhatja. Okirat hiánya esetén a beszerzéséhez szükséges időtartam figyelembevételével megállapított határidőt kell kitűzni. Az állampolgársági bizonyítvány kiadása iránti kérelem esetén a hiánypótlási felhívás kibocsátásának határideje a kérelem beérkezésétől számított tizenöt nap.
15. § (1) * Az állampolgársági kérelmet meghatalmazott nem terjesztheti elő. A kérelmet a cselekvőképes kérelmező személyesen, a korlátozottan cselekvőképes, illetve a cselekvőképtelen személy nevében a törvényes képviselője terjesztheti elő.
(2) A honosítási és visszahonosítási kérelem, valamint a lemondási nyilatkozat benyújtásakor a korlátozottan cselekvőképes személyt is meg kell hallgatni.
(3) * Kiskorú személy magyar állampolgárság megszerzésére irányuló nyilatkozatához és kérelméhez, magyar állampolgárságról való lemondásához - ha elháríthatatlan akadálya nincs - mindkét szülő hozzájáruló nyilatkozatát mellékelni kell.
(4) * Házastársak, illetve szülő együttélő kiskorú vagy cselekvőképtelen nagykorú gyermekével közös honosítási, visszahonosítási kérelmet, illetve a magyar állampolgárságról lemondó nyilatkozatot terjeszthet elő.
16. § (1) * A honosítási okiratot az állampolgársági ügyekben eljáró szerv a kiállításától számított 15 napon belül megküldi a kérelmező lakóhelye szerint illetékes polgármesternek, a 4. § (3), (3a), (6) és (7) bekezdése, illetve az 5. § alapján honosított esetében a kérelmező választása szerint a polgármesternek vagy diplomáciai futár útján a magyar konzuli tisztviselőnek.
(2) * A polgármester vagy a konzuli tisztviselő az okirat megérkezését követő harminc napon belül értesíti a kérelmezőt az állampolgársági eskü vagy fogadalom letételének időpontjáról és helyéről.
(3) * A 4. § (3), (3a), (6) és (7) bekezdése, illetve az 5. § alapján honosított személy - legkésőbb a (2) bekezdés szerinti felhívásban meghatározott időpontot megelőző ötödik napon - kérheti, hogy az esküt vagy a fogadalmat a felhívásban megjelölttől eltérő helyen tegye le.
(3a) * A (3) bekezdésben meghatározott esetben a polgármester vagy a konzuli tisztviselő haladéktalanul megküldi a honosítási okiratot a (3) bekezdés szerinti kérelemben megjelölt polgármesternek vagy - diplomáciai futár útján - a konzuli tisztviselőnek, aki gondoskodik a (2) bekezdésben meghatározott feladatok ellátásáról. Ebben az esetben a 4. § (3), (3a), (6) és (7) bekezdése, illetve az 5. § alapján honosított személy újabb, a (3) bekezdés szerinti kérelemmel nem élhet.
(4) * Ha az állampolgársági eskü vagy fogadalom letételére a felhívás kézbesítésétől számított egy éven belül, a kérelmező hibájából nem kerül sor, a honosítási, visszahonosítási határozat hatályát veszti. Ha a 4. § (3), (3a), (6) és (7) bekezdése, illetve az 5. § alapján honosított személy a (3) bekezdés szerinti kérelmet terjeszt elő, akkor a határidőt az első felhívás kézbesítésétől kell számítani.
16/A. § * Az állampolgársági eljárásban - a tájékoztatást kivéve - az állampolgársági ügyekben eljáró szerv elektronikus úton nem tart kapcsolatot.
17. § * (1) * Az állampolgársági ügyekben eljáró szerv hatvan napon belül adja ki az 5/A. § (2) bekezdésében meghatározott bizonyítványt, vagy hozza meg az 5/A. § (3) bekezdése szerinti határozatot.
(2) * A miniszter a 6. § (1) bekezdésében foglalt előterjesztést három hónapon belül nyújtja be a köztársasági elnöknek.
(2a) * A miniszter hatvan napon belül tesz előterjesztést a köztársasági elnöknek a lemondás elfogadására. Az állampolgársági ügyekben eljáró szerv hatvan napon belül hozza meg a 8. § (3) bekezdése szerinti határozatot.
(3) * Az állampolgársági bizonyítvány kiadása iránti kérelemnek, valamint a 12. § szerinti megkeresésnek az állampolgársági ügyekben eljáró szerv hatvan napon belül tesz eleget.
(4) * Az (1)-(3) bekezdésben megállapított határidő a nyilatkozatnak, a kérelemnek, illetve a megkeresésnek az állampolgársági ügyekben eljáró szervhez érkezése napján kezdődik, amely indokolt esetben az (1), (2a) és (3) bekezdésben meghatározott esetben hatvan nappal, a (2) bekezdésben meghatározott esetben három hónappal meghosszabbítható.
(5) * Az (1)-(3) bekezdésben megállapított határidőkbe nem számít be
a) a hiánypótlásra felhívástól annak teljesítéséig terjedő idő;
b) az eljárás felfüggesztésének időtartama;
c) a 19. § (3) bekezdés d) pontjában előírt véleményezés időtartama;
d) az állampolgárságot érintő adat vagy okirat beszerzése érdekében más hatósághoz vagy állami szervhez intézett megkereséstől a válasz megérkezéséig terjedő idő.
(6) * A honosítási és visszahonosítási kérelmet, valamint a lemondási nyilatkozatot a köztársasági elnök döntéséig, az állampolgársági bizonyítvány iránti kérelmet a bizonyítvány kiadásáig a kérelmező visszavonhatja. Ilyen esetben az eljárást az állampolgársági ügyekben eljáró szerv megszünteti.
(7) * Az állampolgársági eljárásban a kérelmező helyett meghatalmazottja is eljárhat, kivéve, ha e törvény személyes eljárást ír elő. Az állampolgársági ügyekben eljáró szerv a képviseleti jogosultságot megvizsgálja és visszautasítja az olyan meghatalmazott eljárását, aki az ügyben a képviselet ellátására nem alkalmas, vagy aki a jogosultságát nem igazolja.
(8) * Ha az állampolgársági ügy eldöntése olyan kérdés előzetes elbírálásától függ, amelyben az eljárás más szerv hatáskörébe tartozik, az állampolgársági ügyekben eljáró szerv az eljárást felfüggeszti. Ha a más szerv előtti eljárás megindítására a kérelmező jogosult, erre megfelelő határidő kitűzése mellett az állampolgársági ügyekben eljáró szerv felhívja. Ha a kérelmező a felhívásnak nem tesz eleget, az állampolgársági ügyekben eljáró szerv az eljárást megszünteti vagy a rendelkezésre álló adatok alapján dönt, illetve tesz javaslatot a miniszternek a köztársasági elnök részére történő előterjesztésre.
(9) * Az állampolgársági bizonyítvány kiadása iránti kérelem esetén az állampolgársági ügyekben eljáró szerv a kérelem érdemi vizsgálat nélküli elutasításáról, az eljárás megszüntetéséről és felfüggesztéséről, valamint az eljárási költség viselése tekintetében végzéssel dönt.
(10) * Az állampolgársági ügyekben eljáró szerv döntésével szemben nincs helye fellebbezésnek.
17/A. § * (1) Az állampolgársági ügyekben eljáró szerv a nyilatkozattal, a lemondással és a magyar állampolgárság visszavonásával összefüggésben hozott határozatát közli azzal a természetes személlyel, akire nézve az rendelkezést tartalmaz.
(2) Az állampolgársági ügyekben eljáró szerv a közlés érdekében a döntését postai úton az általa ismert összes külföldi és belföldi címre két alkalommal kísérli meg kézbesíteni.
(3) Ha a közlés postai úton eredménytelen volt, az állampolgársági ügyekben eljáró szerv hirdetményi úton - a hivatalos honlapján történő közzététellel - közli a döntését. A döntés közlésének napja a hirdetmény közzétételét követő negyvenötödik nap.
(4) A hirdetmény tartalmazza
a) a honlapon történő közzététel napját,
b) az eljáró hatóság megnevezését,
c) az ügy számát és tárgyát,
d) az (1) bekezdésben meghatározott természetes személy nevét és ismert lakcímét, továbbá
e) azt a figyelemfelhívást, hogy az állampolgársági ügyekben eljáró szerv döntést hozott, de annak kézbesítése akadályba ütközött, ezért a döntés az eljáró hatóságnál átvehető.
Adatvédelem, adatszolgáltatás
18. § Az állampolgársági iratba betekinthet:
a) az ügyben érintett személy, halála után leszármazója, valamint felmenője;
b) az igazságszolgáltatási, a bűnüldöző és a nemzetbiztonsági feladatokat ellátó szervek a hatáskörükbe tartozó ügyben, törvényben szabályozott eljárásuk során.
19. § (1) * A magyar állampolgárság honosítással vagy visszahonosítással történő megszerzésével kapcsolatos adatszolgáltatást - beleértve a 14. § (1) bekezdésében és a 20/A. §-ában meghatározott adatokat is - az állampolgársági eskü vagy fogadalom letételének helye szerint illetékes anyakönyvvezető, illetve a 4. § (3), (3a), (6) és (7) bekezdése, illetve az 5. § alapján honosított esetében az állampolgársági eskü vagy fogadalom letételének helye szerint illetékes anyakönyvvezető, külképviseleten történt állampolgársági eskü vagy fogadalomtétel esetén pedig az állampolgársági ügyekben eljáró szerv teljesíti
a) más anyakönyvvezetőnek, anyakönyvi szervnek,
b) a személyiadat- és lakcímnyilvántartást kezelő szervnek,
c) az idegenrendészeti hatóságnak,
d) menekült, oltalmazott, menedékes vagy befogadott jogállású személy esetében a menekültügyi hatóságnak, valamint
e) a Központi Statisztikai Hivatalnak.
(2) * A magyar állampolgárság megszűnéséről az állampolgársági ügyekben eljáró szerv értesíti a személyiadat- és lakcímnyilvántartást kezelő szervet, a magyar állampolgárság megszűnésével érintett személy születését és házasságát vagy bejegyzett élettársi kapcsolatát, valamint gyermekének születését nyilvántartó anyakönyvvezetőt, az útlevélhatóságot, továbbá - a potenciális hadköteles és a hadköteles személyek esetében - Magyar Honvédség katonai igazgatási és központi adatfeldolgozó szervét.
(3) * Az állampolgársági eljárás során a miniszter és az állampolgársági ügyekben eljáró szerv *
a) betekinthet az anyakönyvbe, az anyakönyvi alapiratokba, és ezekről másolatot kérhet;
b) * adatot kérhet és betekinthet a személyiadat- és lakcímnyilvántartásba, az idegenrendészeti nyilvántartásba, a menekültügyi nyilvántartásba és az útiokmány-nyilvántartásba;
c) * adatot kérhet a rendőrségi, a bűntettesek és a büntetőeljárás alatt állók nyilvántartásából, valamint az ügyészségtől és a bíróságtól;
d) * véleményt kérhet a jegyzőtől, a járási hivataltól, a konzultól, a gyámhatóságtól, az idegenrendészeti hatóságtól és a menekültügyi hatóságtól, továbbá véleményt kér a rendőrségtől és a feladat- és hatáskörrel rendelkező nemzetbiztonsági szolgálattól.
(4) * Az állampolgársági kérelem átvételére jogosult szerv a honosítási eljárás, a visszahonosítási eljárás, az állampolgárság megszerzésére irányuló eljárás és az állampolgárság igazolására irányuló eljárás során ellenőrzi, hogy a kérelmező a személyiadat- és lakcímnyilvántartásban szerepel-e.
20. § * (1) Az állampolgársági iratok nem selejtezhetők, őrzésükről a Magyar Nemzeti Levéltár és - a (2) bekezdésben meghatározottak szerint - az állampolgársági ügyekben eljáró szerv az adatvédelmi szabályok megtartásával gondoskodik.
(2) A 2015. április 1. napját követően lezárult állampolgársági ügy iratanyagát három évig az állampolgársági ügyekben eljáró szerv őrzi.
20/A. § * (1) * A honosítást kérő külföldi egyidejűleg kérheti
a) hogy saját vagy felmenője egykori magyar születési családi nevét viselhesse;
b) többtagú születési családi nevéből egy vagy több tag, valamint születési és házassági nevéből a nemre utaló végződés vagy névelem elhagyását;
c) utónevének magyar megfelelőjét;
d) * házastársa vagy annak felmenője, illetve - özvegy, elvált családi állapot esetén - volt házastársa vagy annak felmenője egykori magyar születési családi nevének viselését.
(1a) * A honosítást kérő külföldinek az (1) bekezdés d) pontja szerinti név viselése akkor engedélyezhető, ha házassági nevet visel, és
a) - házas családi állapot esetén - házastársa az (1) bekezdés a) pontja szerinti nevet viseli vagy a honosítási eljárásban az (1) bekezdés a) pontja szerinti név viselését kéri,
b) - elvált családi állapot esetén - volt házastársa az (1) bekezdés a) pontja szerinti nevet viselte,
c) - özvegy családi állapot esetén - volt házastársa az (1) bekezdés a) pontja szerinti nevet viselte vagy kérhette volna az (1) bekezdés a) pontja szerinti név viselését.
(2) * A névmódosítási kérelmet - ha kormányrendelet eltérően nem rendelkezik - okirattal vagy szakvéleménnyel kell alátámasztani.
(3) * A névmódosítást az állampolgársági ügyekben eljáró szerv engedélyezi. Ha az állampolgársági ügyekben eljáró szerv a névmódosítást engedélyezi, akkor döntése a 7. §-ban szabályozott eskü- vagy fogadalomtétel napján lép hatályba.
(4) A névmódosítást anyakönyvezni kell.
(5) * A honosítást kérő külföldi a névmódosítás során kérheti elhalt anyja nevének magyar nyelven való feltüntetését, ha az anya nevét hivatalos okiratban magyar nyelven korábban feltüntették.
A külföldi helységnév használata *
20/B. § * (1) Ha a külföldi helységnek volt hivatalos magyar elnevezése, a honosítási vagy visszahonosítási eljárás során a külföldi helységnek az egykori hivatalos magyar elnevezését kell használni.
(2) Ha a külföldi helységnek nem volt hivatalos magyar elnevezése, a honosítási vagy visszahonosítási eljárás során a külföldi helységnek az illető országban hivatalos elnevezését kell használni.
(3) A honosítást vagy visszahonosítást kérő kérelmezheti, hogy az (1) bekezdésben meghatározott esetben a külföldi helységnév egykori hivatalos magyar elnevezése mellett a külföldi helységnek az illető országban hivatalos elnevezését járulékosan (zárójelben) is tüntessék fel.
(4) Ha a külföldi helységnek nem volt hivatalos magyar elnevezése vagy a (3) bekezdés szerinti kérelmet nyújtottak be, a külföldi helységnek az illető országban hivatalos elnevezése után - ha az az iratokból megállapítható - az adott kanton, tartomány vagy szövetségi tagállam, valamint - minden esetben - az ország nevét zárójelben kell feltüntetni.
(5) A kanton, tartomány vagy szövetségi tagállam nevét az anyakönyvi esemény időpontjában érvényes módon, az ország nevét pedig az anyakönyvi esemény időpontjában érvényes módon, magyar elnevezéssel kell bejegyezni.
22. § * Az e törvény rendelkezései alapján indított perekben - ha e törvény másként nem rendelkezik - a közigazgatási perrendtartásról szóló törvényt kell alkalmazni.
23. § * (1) * E törvény alkalmazásában - a lakcímbejelentés napjától - Magyarországon lakik az a lakóhellyel rendelkező nem magyar állampolgár,
a) aki bevándorolt vagy letelepedett jogállású,
b) akit menekültként elismertek, valamint
c) aki a szabad mozgás és tartózkodás jogával rendelkező személyek beutazásáról és tartózkodásáról szóló törvényben meghatározottak szerint a szabad mozgáshoz és tartózkodáshoz való jogát Magyarországon gyakorolja, és bejelentési kötelezettségének eleget tett.
24. § (1) E törvény a kihirdetését követő negyedik hónap első napján lép hatályba.
(4) * Felhatalmazást kap a Kormány, hogy rendeletben megállapítsa
a) az állampolgársági ügyekben eljáró szervet, *
b) az eskü vagy a fogadalom letételével kapcsolatos feladatokat,
c) az állampolgársági kérelem átvételére jogosult szervnek az állampolgársági kérelmek átvételével, az okiratok továbbításával kapcsolatos feladatait, valamint a hatósági nyilvántartások értesítésével kapcsolatos feladatokat,
d) az e törvény szerinti eljárásokban használandó formanyomtatványokat, az állampolgársági kérelemhez csatolandó okiratok körét,
e) a 4. § (1) bekezdés e) pontjában előírt vizsga követelményeit, az eljárás rendjét, a vizsga letétele alóli felmentésre való jogosultság igazolásának szabályait, a vizsga letételét igazoló okmány tartalmát és biztonsági követelményét, továbbá a vizsga szervezésére jogosult szervet és annak a vizsgával kapcsolatos feladatait,
f) a névmódosítási kérelemhez a névmódosítási kérelemben foglaltak alátámasztására szolgáló okiratok körét.
25. § * E törvénynek a polgárok személyi adatainak és lakcímének nyilvántartásáról szóló 1992. évi LXVI. törvény, a magyar állampolgárságról szóló 1993. évi LV. törvény és az anyakönyvi eljárásról szóló 2010. évi I. törvény módosításáról szóló 2011. évi XIV. törvénnyel (a továbbiakban: 1. módosító törvény) megállapított rendelkezéseit az 1. módosító törvény hatálybalépésekor folyamatban lévő honosítási, visszahonosítási eljárásra is alkalmazni kell.
26. § * E törvény 1. § (1) és (2) bekezdése, 1. § (4) bekezdése, 2-4. §-a, 4/A. § (2) bekezdése, 5. §-a, 5/A. § (1) és (1a) bekezdése, 7. § (2) és (3) bekezdése, 8. § (1) és (2) bekezdése, 8. § (4) bekezdése, 9. § (1) és (4) bekezdése, 23. §-a és 25. §-a az Alaptörvény G) cikk (4) bekezdése alapján sarkalatosnak minősül.
Kihirdetve: 1993. VI. 15.
Módosította: 2011. évi CCI. törvény 72. § a).
Módosította: 2011. évi CCI. törvény 72. § b).
Megállapította: 2011. évi CCI. törvény 71. § (1). Hatályos: 2012. I. 1-től.
Hatályon kívül helyezte: 2011. évi CCI. törvény 73. § (1). Hatálytalan: 2012. I. 1-től.
Módosította: 2011. évi CCI. törvény 72. § c).
Megállapította: 2013. évi CCLII. törvény 93. § (1). Hatályos: 2014. III. 15-től.
Módosította: 2012. évi LXXVI. törvény 26. §.
Megállapította: 2010. évi XLIV. törvény 2. § (1). Módosította: 2011. évi CCI. törvény 72. § d).
Megállapította: 2001. évi XXXII. törvény 1. § (1). Hatályos: 2001. VII. 1-től. A folyamatban lévő ügyekben is alkalmazni kell.
Megállapította: 2013. évi CCXVIII. törvény 4. § (1). Hatályos: 2014. I. 1-től.
Megállapította: 2010. évi XLIV. törvény 2. § (2). Hatályos: 2010. VIII. 20-tól. A 2011. január 1-je után induló eljárásokban kell alkalmazni.
Beiktatta: 2012. évi CCVII. törvény 52. §. Hatályos: 2013. III. 1-től.
Megállapította: 2001. évi XXXII. törvény 1. § (2). Hatályos: 2001. VII. 1-től. A folyamatban lévő ügyekben is alkalmazni kell.
Hatályon kívül helyezte: 2013. évi CCXVIII. törvény 4. § (3). Hatálytalan: 2014. I. 1-től.
Megállapította: 2010. évi XLIV. törvény 2. § (3). Hatályos: 2010. VIII. 20-tól. A 2011. január 1-je után induló eljárásokban kell alkalmazni.
Megállapította: 2012. évi LXXVI. törvény 25. §. Módosította: 2012. évi CCVII. törvény 63. § a).
Beiktatta: 2010. évi XLIV. törvény 2. § (5). Hatályos: 2010. VIII. 20-tól. A 2011. január 1-je után induló eljárásokban kell alkalmazni.
Beiktatta: 2001. évi XXXII. törvény 2. §. Hatályos: 2001. VII. 1-től. A folyamatban lévő ügyekben is alkalmazni kell.
Módosította: 2012. évi XCIII. törvény 23. § a), 2012. évi CCVII. törvény 63. § b).
Megállapította: 2013. évi CCLII. törvény 93. § (2). Hatályos: 2014. III. 15-től.
Megállapította: 2005. évi XLVI. törvény 2. §. Hatályos: 2006. I. 1-től.
Módosította: 2012. évi CCVII. törvény 63. § c).
Megállapította: 2010. évi XLIV. törvény 3. §. Hatályos: 2010. VIII. 20-tól. A 2011. január 1-je után induló eljárásokban kell alkalmazni.
Beiktatta: 2001. évi XXXII. törvény 3. §. Hatályos: 2001. VII. 1-től. A folyamatban lévő ügyekben is alkalmazni kell.
Módosította: 2011. évi CCI. törvény 72. § f).
Módosította: 2003. évi LVI. törvény 5. § (1), 2011. évi CCI. törvény 72. § g).
Megállapította: 2012. évi CCVII. törvény 53. § (1). Hatályos: 2013. III. 1-től.
Beiktatta: 2003. évi LVI. törvény 3. §. Hatályos: 2003. IX. 1-től.
Beiktatta: 2012. évi CCVII. törvény 53. § (2). Hatályos: 2013. III. 1-től.
Módosította: 2012. évi CCVII. törvény 63. § d).
Módosította: 2011. évi CCI. törvény 72. § h), 2012. évi CCXI. törvény 13. §, 2012. évi CCVII. törvény 63. § e), 2017. évi L. törvény 52. § a).
Módosította: 2006. évi CIX. törvény 168. § (2) g), 2011. évi CCI. törvény 72. § i).
Módosította: 2011. évi CCI. törvény 72. § i).
Beiktatta: 2011. évi XIV. törvény 14. §. Módosította: 2012. évi CCVII. törvény 63. § f), 2016. évi CIV. törvény 21. § (2).
Megállapította: 2010. évi XLIV. törvény 4. §. Módosította: 2011. évi XIV. törvény 20. § (1), 2012. évi CCVII. törvény 63. § g).
Megállapította: 2011. évi CCI. törvény 71. § (2). Hatályos: 2012. I. 1-től.
Beiktatta: 2011. évi CCI. törvény 71. § (3). Hatályos: 2012. I. 1-től.
Megállapította: 2012. évi CCVII. törvény 54. §. Hatályos: 2013. III. 1-től.
Módosította: 2012. évi CCVII. törvény 63. § h).
Módosította: 2011. évi CCI. törvény 72. § h), 2012. évi CCXI. törvény 13. §, 2012. évi CCVII. törvény 63. § e), 2017. évi L. törvény 52. § b).
Beiktatta: 2001. évi XXXII. törvény 5. §. Módosította: 2012. évi CCVII. törvény 63. § i).
Megállapította: 2001. évi XXXII. törvény 6. §. Hatályos: 2001. VII. 1-től. A folyamatban lévő ügyekben is alkalmazni kell.
Módosította: 2011. évi CCI. törvény 72. § h), 2012. évi CCXI. törvény 13. §, 2012. évi CCVII. törvény 63. § d), 2017. évi L. törvény 52. § c).
Módosította: 2006. évi CIX. törvény 168. § (2) g).
Lásd: 339/2013. (VII. 19.) KE határozat.
Megállapította: 2012. évi CCVII. törvény 55. §. Hatályos: 2013. III. 1-től.
Módosította: 2011. évi CLXXIV. törvény 12. §, 2011. évi CCI. törvény 72. § i).
Módosította: 2012. évi CCVII. törvény 63. § j).
Megállapította: 2005. évi XLVI. törvény 3. § (1). Hatályos: 2005. XI. 1-től.
Megállapította: 2012. évi CCVII. törvény 56. §. Hatályos: 2013. III. 1-től.
Beiktatta: 2005. évi XLVI. törvény 3. § (2). Módosította: 2011. évi CCI. törvény 72. § h), 2012. évi CCXI. törvény 13. §, 2017. évi L. törvény 52. § d).
Beiktatta: 2005. évi XLVI. törvény 3. § (2). Módosította: 2011. évi XIV. törvény 20. § (3).
Módosította: 2011. évi CLXXIV. törvény 12. §, 2011. évi CCI. törvény 72. § i), 2017. évi CXCVII. törvény 27. §.
Megállapította: 2005. évi XLVI. törvény 4. §. Hatályos: 2005. XI. 1-től.
Megállapította: 2010. évi XLIV. törvény 5. §. Hatályos: 2010. VIII. 20-tól. A 2011. január 1-je után induló eljárásokban kell alkalmazni.
Megállapította: 2012. évi CCVII. törvény 57. §. Hatályos: 2013. III. 1-től.
Megállapította: 2011. évi XIV. törvény 16. §. Módosította: 2012. évi CCVII. törvény 63. § k).
Módosította: 2011. évi CLXXIV. törvény 12. §, 2012. évi CCVII. törvény 64. § a).
Módosította: 2016. évi CXXI. törvény 11. § (2).
Módosította: 2011. évi XIV. törvény 20. § (2), 2012. évi CCVII. törvény 63. § l).
Megállapította: 2005. évi XLVI. törvény 5. §. Hatályos: 2005. XI. 1-től.
Megállapította: 2012. évi CCVII. törvény 58. § (1). Hatályos: 2013. III. 1-től.
Megállapította: 2012. évi CCVII. törvény 58. § (2). Hatályos: 2013. III. 1-től.
Módosította: 2012. évi CCVII. törvény 63. § d), 64. § b).
Megállapította: 2016. évi CXXI. törvény 11. § (1). Hatályos: 2017. I. 1-től.
Módosította: 2011. évi XIV. törvény 20. § (1).
Megállapította: 2010. évi XLIV. törvény 6. §. Módosította: 2012. évi CCVII. törvény 63. § d), g).
Beiktatta: 2005. évi XLVI. törvény 6. § (2). Módosította: 2012. évi CCVII. törvény 63. § m).
Megállapította: 2012. évi CCVII. törvény 59. § (1). Hatályos: 2013. III. 1-től.
Beiktatta: 2012. évi CCVII. törvény 59. § (2). Hatályos: 2013. III. 1-től.
Megállapította: 2012. évi CCVII. törvény 59. § (3). Hatályos: 2013. III. 1-től.
Beiktatta: 2017. évi CLXXXVI. törvény 9. § (1). Hatályos: 2018. I. 1-től.
Megállapította: 2001. évi XXXII. törvény 9. §. Hatályos: 2001. VII. 1-től. A folyamatban lévő ügyekben is alkalmazni kell.
Módosította: 2012. évi CCVII. törvény 63. § n).
Megállapította: 2012. évi CCVII. törvény 60. § (1). Hatályos: 2013. III. 1-től.
Beiktatta: 2012. évi CCVII. törvény 60. § (2). Hatályos: 2013. III. 1-től.
Módosította: 2011. évi CLXXIV. törvény 12. §, 2012. évi CCVII. törvény 63. § o).
Megállapította: 2012. évi CCVII. törvény 60. § (3). Hatályos: 2013. III. 1-től.
Beiktatta: 2010. évi XLIV. törvény 7. § (2). Hatályos: 2010. VIII. 20-tól. A 2011. január 1-je után induló eljárásokban kell alkalmazni.
Számozását módosította: 2010. évi XLIV. törvény 7. § (2). Módosította: 2012. évi CCVII. törvény 63. § d).
Számozását módosította: 2010. évi XLIV. törvény 7. § (2). Módosította: 2011. évi CLXXIV. törvény 12. §, 2012. évi CCVII. törvény 63. § p).
Számozását módosította: 2010. évi XLIV. törvény 7. § (2). Módosította: 2012. évi CCVII. törvény 63. § q).
Beiktatta: 2005. évi XLVI. törvény 7. § (2). Módosította: 2006. évi CIX. törvény 168. § (2) g), 2011. évi CLXXIV. törvény 12. §. Számozását módosította: 2010. évi XLIV. törvény 7. § (2).
Beiktatta: 2016. évi CIV. törvény 21. § (1). Hatályos: 2017. I. 1-től.
Beiktatta: 2017. évi CLXXXVI. törvény 9. § (2). Hatályos: 2018. I. 1-től.
Megállapította: 2018. évi CXXXIII. törvény 1. §. Hatályos: 2019. I. 1-től.
Megállapította: 2006. évi XXI. törvény 10. § (2). Módosította: 2011. évi CLXXVII. törvény 54. §, 2012. évi XCIII. törvény 23. § c), 2012. évi CCVII. törvény 63. § d), r), 64. § c), 2013. évi CCXVIII. törvény 4. § (2), 2016. évi CIV. törvény 21. § (2).
Módosította: 2012. évi CCVII. törvény 63. § s).
Megállapította: 2012. évi CCVII. törvény 61. § (2). Hatályos: 2013. III. 1-től.
Megállapította: 2001. évi XXXII. törvény 10. § (2). Hatályos: 2001. VII. 1-től. A folyamatban lévő ügyekben is alkalmazni kell.
Megállapította: 2010. évi XLIV. törvény 8. § (2). Módosította: 2012. évi XCIII. törvény 23. § d), 2012. évi CCVII. törvény 63. § t).
Beiktatta: 2012. évi CCVII. törvény 61. § (3). Hatályos: 2013. III. 1-től.
Megállapította: 2016. évi CXXVII. törvény 16. §. Hatályos: 2017. I. 1-től.
Beiktatta: 2001. évi XXXII. törvény 11. §. Hatályos: 2001. VII. 1-től. A folyamatban lévő ügyekben is alkalmazni kell.
Megállapítva: 2010. évi XLIV. törvény 9. § alapján. Hatályos: 2010. VIII. 20-tól. A 2011. január 1-je után induló eljárásokban kell alkalmazni.
Beiktatta: 2011. évi XIV. törvény 17. § (1). Hatályos: 2011. III. 9-től.
Beiktatta: 2011. évi XIV. törvény 17. § (2). Hatályos: 2011. III. 9-től.
Módosította: 2012. évi CCVII. törvény 63. § u).
Megállapította: 2011. évi XIV. törvény 17. § (3). Módosította: 2012. évi CCVII. törvény 63. § v), 2016. évi CIV. törvény 21. § (2).
Beiktatta: 2011. évi XIV. törvény 17. § (4). Hatályos: 2011. III. 9-től.
Beiktatta: 2005. évi XLVI. törvény 9. §. Hatályos: 2006. I. 1-től.
Megállapította: 2011. évi XIV. törvény 18. §. Hatályos: 2011. III. 9-től.
Hatályon kívül helyezte: 2001. évi XXXII. törvény 14. § (1). Hatálytalan: 2001. VII. 1-től.
Módosította: 2017. évi L. törvény 52. § e).
Megállapította: 2001. évi XXXII. törvény 12. §. A (2) bekezdés 2001. VII. 1-jén lép hatályba.
Megállapította: 2007. évi I. törvény 92. § (2). Hatályos: 2007. VII. 1-től.
Hatályon kívül helyezte: 2012. évi CCVII. törvény 64. § d). Hatálytalan: 2013. III. 1-től.
Hatályon kívül helyezte: 2005. évi XLVI. törvény 32. § (2). Hatálytalan: 2005. XI. 1-től.
Megállapította: 2012. évi CCVII. törvény 62. §. Hatályos: 2013. III. 1-től.
Lásd: 152/2014. (VI. 6.) Korm. rendelet 1. § (4), 22. § (1).
Beiktatta: 2011. évi XIV. törvény 19. §. Hatályos: 2011. III. 9-től.
Beiktatta: 2011. évi CCI. törvény 71. § (4). Hatályos: 2012. I. 1-től.
Beiktatta: 2011. évi CCI. törvény 71. § (4). Módosította: 2012. évi CCVII. törvény 63. § w).

matches: bíróság bíróság Bíróság Bíróság Bíróság Bíróság